Debabarrenak bere turismo eskaintza aurkeztu du Donostiako Boulebarrean familiei zuzendutako jardueren bitartez — Debabarrena turismo\nDebabarrenak bere turismo eskaintza aurkeztu du Donostiako Boulebarrean familiei zuzendutako jardueren bitartez\nDebabarrenak bere turismo eskaintza aurkeztu du Donostiako Boulebarrean familiei zuzendutako jardueren bitartez Azaroaren 18an Boulebarreko kioskoan taloak Lastur estilora egiteko aukera izan zuten etxeko txikienek. Euskal Kostaldeko Geoparkearen flysch itsaslabar ikusgarrien photocall bat ezarri zen baita, eta hainbat bisita eta produktu zozketatu ziren: SD Eibar futbol taldearen instalazioak ezagutzeko bisita gidatuak eta Mendaroko Txokolateen otar bat, besteak beste. https://www.debabarrenaturismo.com/eu/albisteak/debabarrenak-bere-turismo-eskaintza-aurkeztuko-du-larunbat-arratsaldean-donostiako-boulevardean-familiei-zuzendutako-jardueren-bitartez https://www.debabarrenaturismo.com/eu/albisteak/debabarrenak-bere-turismo-eskaintza-aurkeztuko-du-larunbat-arratsaldean-donostiako-boulevardean-familiei-zuzendutako-jardueren-bitartez/@@download/image/DO7VIPUXcAM5nPn.jpg\nAzaroaren 18an Boulebarreko kioskoan taloak Lastur estilora egiteko aukera izan zuten etxeko txikienek. Euskal Kostaldeko Geoparkearen flysch itsaslabar ikusgarrien photocall bat ezarri zen baita, eta hainbat bisita eta produktu zozketatu ziren: SD Eibar futbol taldearen instalazioak ezagutzeko bisita gidatuak eta Mendaroko Txokolateen otar bat, besteak beste.\nGipuzkoako Foru Aldundiko Kultura eta Turismoko Departamentuak “Eskualdeen txokoa” programa abiatu zuen2017 hasieran Explore San Sebastian Region turismo bulegoan. Helburua, Gipuzkoako eskualdeetako herri eta baliabide turistikoak ezagutzera ematea da, hiriburuko turismo sektoreari, Donostiarrei eta orokorrean Gipuzkoarrei zein Explore San Sebastian Region turismo bulegora gerturatzen diren turistei. Ekimen hau aurtengo urtarrilean jarri zen martxan eta, hilabetero, Gipuzkoako eskualde batek bere eskaintza turistikoa aurkezten du aipatutako turismo bulegoan. Horiek horrela, azaroa Debabarrena eskualdearen hilabetea da Gipuzkoako hiriburuan. Debabarrenaren presentzia Donostian joan azaroaren 8an hasi zen; hedabideei eta hiriburuko zein lurraldeko sektore turistikoari zuzendutako aurkezpenaren eskutik.\nAurkezpen horietan ‘Bizi Debabarrena’ lelopean azpimarratu zen Debabarreneko eskualdeak jomuga turistiko modura bisitariai esperientziak eskaintzeko saiakera egiten duela. Hala, bisitariari ekintza esperiantzialak eskaintzen dizkion helmuga da Debabarrena “Urte guztian zehar familian bisitatzeko jomuga turistiko interesgarri bihurtzen duten bisitak eta esperientziak sustatzeko lanketa egiten dugu Debabarrenean”, nabarmendu zuen hedabideen aurreko agerraldian Aitziber Cortazarrek, Debabarreneko Garapen Ekonomikorako Agentziko, Debegesako, Turismo Arduradunak.\nTaloak, haurrentzako jolasak, Geoparkea eta Eibar futbol taldeko autobusa, jendearen eskura\nAzaroaren 18an Donostiako Boulebarreeko kioskoaren parean hainbat jarduera egin ziren, bertara gerturatzen ziren pertsonek ekintza horietan aktiboki parte hartu zezaten.\nArratsaldeko 16:30ean hasi eta pare bat orduz, 18:30 arte, Boulevarrera gerturatu ziren familiek, eta batez, ere, etxeko txikienek taloak Lastur (Deba) erara egiteko aukera izan zuten, baita zaku-saltoan eta beste hainbat jolasetan parte hartzeko ere.\nEuskal Kostaldeko Geoparkearen eskaintza aurkezteko eta jendeari gerturatzeko xedez, flyscharen itsaslabarren irudi erraldoi bat ipini zen photocall modura kiosko parean, argazkia atera eta berau oroigarri gisa etxera eramateko.\nEra berean, SD Eibar lehen mailako futbol taldearen autobusa Boulebardeko kiosko ondoko plazan egon zen, eta gerturatzen direnek argazkiak atera, autobusa barrutik ezagutu eta Ipurua futbol zelairako bisita gidatuak egiteko sarreren zozketan parte hartzeko aukera eduki zuten. Halaber, Eibarren futbol partida bat ikusteko sarrerak zozketatu ziren\nDebabarreneko ondare industriala ere present egon zen, Eibarko Armagintza Museoko bizikleta eta josteko makina baten eskutik\nJarduera horiekin batera, eskualdeko informazio turistikoa eman zen kiosko ondoan jarritako stand-ean.\nKlikatu hemen ekitaldiko argazkiak ikusi ahal izateko.


'Sinergiak aprobetxau eta erabileran beste pausu bat emoteko bidea lantzeko gogotsu' - bizkaie.biz\nBizkaie! 2019-11-06 12:14 Euskerea berbagai\nNorbanakoak ekimenaren bihotza izango diran arren, parte-hartze kolektiboa sustatuko da.\nGasteizen, Donostian eta Bilbon 2. Euskaraldia aurkeztu dabe, alkarlana sustatuz, Euskaraldia zabalduz doa. Herririk herri 2020ko zemendiaren 20tik abenduaren 4ra egingo dan ariketearen harian, gero eta gehiago dira Euskaraldiaren inguruan batzen dagozan herriak eta ahalduntze eta prestakuntza saioak.\n2020an, ariketeak 15 egun iraungo ditu. Norbanakoak ekimenaren bihotza izango diran arren, parte-hartze kolektiboa sustatuko da.\nGizarte eragileakaz batera, Miren Dobaran, Eusko Jaurlaritzako Hizkuntza Politika sailburuordeak adierazo dauenez, 2. Euskaraldian norbanakoak bai baina erenkudeetara be zabalduko da. Erakundeak ez dira enpresa edo erakunde Publikoak bakarrik, edozein alkarte, futbol talde, txaranga, edozein talde egituratu izan daiteke. Barrikuntza nagusia izango da erakunde horreetan aukerea egongo dala Arigune izeneko guneak sortzeko eta gune horreek euskeraz lasaitasunez berba egiteko lekuak dirala. Horren ezaugarriak dira arigunean parte hartzen daben guztiek gitxienez euskerea ulertu behar dabela. Izan daiteke sail bateko atal bat, merkataritza zentro bateko kutxa bat eta hor beti egongo da kobraetan euskeraz ulertzen dauen persona bat, ahobizi edo belarripresta. Eta identifikauta egongo dira Arigune izeneko kartel bategaz.\nBaina igazko ariketa soziala, norbanakoena belarriprest eta ahobiziena da oinarria, edo jarraitzen dau izaten oinarrizkoa. Beraz, animau daiguzan euren alkarteetan arigune horreek identifiketan eta parte hartzen eta ariguneak egiteko aukerarik ez dagoan lekuan belarriprest edo ahobizi moduan parte hartzen igaz egin zan antzera.\nZabalik dago herri-batzordeek Euskaraldian izena emoteko epea\n2018ko abenduaren 3an amaitu zan lehen Euskaraldia, hizkuntza ohiturak aldatzeko ariketa barritzailea. Milaka lagunek lan itzela egin eben herrietako batzordeek hori lortzeko. Lehen edizinoa amaituta, bigarrenari ekin behar jako, 2019-2020 edizinoa martxan jarteko momentua da eta herri batzordeei jagoke lekukoa hartzea. Horretarako, zabalik dago herri batzordeek izena emoteko epea. Igaz Euskaraldian egon ziran herri batzordeek berretsi beharko dabe parte-hartzea webgunean dagoan galdetegia beteta; eta igaz antolatzaile moduan izena emon ez eben herriek izango dabe aurten Euskaraldian egoteko aukerea, jakina.\nKontuak kontu, izena emoten hasi aurretik batzordeak parte-hartzea berretsi beharko dau, hau da, igaz parte hartu eben batzordeak barriro batzea nahitaezkoa da (udaleko ordezkariak, herritarrak, herriko eragileak...) 2019-2020ko Euskaraldian parte hartu nahi daben edo ez erabagiteko.\nHasierako bilkura horreetarako herritarrei deialdi edegiak egitea komenidu da; ahalik eta herritar eta eragile gehien batzeko (deialdiak egiteko kartelak eta bestelako informazinoa dago izena emoteko galdetegiaren azpian).\nIzena emoten daben batzordeek webguneko intraneterako sarbidea eskuratu eta bertan topauko dabe herrian Euskaraldia antolatu ahal izateko beharrezko euskarriak eta informazino guztia.\nTaldeetan be Euskaraldian parte hartzeko aukerea\n2019-2020an egingo dan bigarren edizinoan pausu barriak emongo ditugu eta, norbanakoek ez eze, erakundeek be neurriak hartuko ditue euren eremuko langile, bazkide edota kideen hizkuntza praktika barriak bultzatzeko. Beraz, norbanakoen erabagi esparrutik, taldeetara be egingo da salto bigarren edizino honetan, eta erakundearen lana izango da kideei Euskaraldian parte hartzeko bidea edegi eta erraztasunak eskaintzea. Herrietako batzordeek inguruko erakundeetara jo beharko dabe Euskaraldiaren alor barri honen gorabeherak azaldu eta parte hartzeko deia egiteko. Erakundeetara joateko lan honek luze jo leikenez berandu baino lehen antolatu eta batzordeak martxan jartea komenidu da.\nHerri batzordeetan izena emon hemen.


Laburpenak euskara 6- 9 by perezlauro 0 views\nEuskara laburpena by perezlauro 0 views\nEuskara laburpenak 6-9 by perezlauro 0 views\nLengua resúmenes 9 - 12 by perezlauro 0 views\nLengua resumen 9 -12 by perezlauro 0 views\nZenbaki arrazionak errepasatzen by ODISEAB5 0 views\n1. Euskera. 10-14 Gaiak Egileak: Mayi, Naia, Aritz, Erlant eta Leire.\n3. Singularra Plurala Mugagabea NORENGAN -arengana -engana -(r)engana NORENGANA -arengan -engan -(r)engan NORENGANDIK -arengandik -engandik -(r)engandik 10. Gaia - Deklinabidea Biziduna\n4. 10. Gaia - Deklinabidea Bizigabea Singularra Plurala Mugagabea NON -an -etan -tan NORA -ra -etara -tara NONDIK -tik -etatik -tatik\n5. 10. Gaia - Aditza Jokatua Trinkoa Perifrastikoa ETORRI Etorri Zatoz Etor zaitez IBILI Ibili Zabiltza Ibil zaitez JOAN Joan Zoaz joan zaitez EGON Egon Zaude egon zaitez\n6. 11. Gaia - Moduzko perpausak Moduzko perpausek modua adierazten dute eta nola galderari erantzuten diote. ADIBIDEZ: Nola egin duzu? Zuk esan zenidan moduan egin dut. Moduzko perpausak egiteko, menderagaiu hauek erabiltzen dira: bezala, moduan, gisan, antzera, arabera… ADIBIDEZ: Zuk esan duzun bezala geratu da dena.\n7. 11. Gaia - Moduzko perpausak Moduzko perpausek modua adierazten dute eta nola galderari erantzuten diote. ADIBIDEZ: Nola egin duzu? Zuk esan zenidan moduan egin dut. Moduzko perpausak egiteko, menderagaiu hauek erabiltzen dira: bezala, moduan, gisan, antzera, arabera… ADIBIDEZ: Zuk esan duzun bezala geratu da dena.\n8. 12. Gaia - Aditz trinkoak Aditz trinkoak ● Hitz bakarra NOR: egon, joan, etorri, ibili... NORK: eduki, ekarri, eraman, erabili, esan...\n9. 12. Gaia - Denborazko perpausak Denborazko perpausak Denborazko perpausek NOIZ? galderari erantzuten diote eta denbora adierazten dute. ● Aurrekotasuna: Oheratu baino lehen/aurretik, hortzak garbitu behar ditugu. ● Gerokotasuna: Amaitu eta gero/ondoren/ostean/-takoan, batu mahaia. ● Aldiberekotasuna: Afaria prestatzen duzun bitartean/artean, nik mahaia atonduko dut. ● Maiztasuna: Zurekin elkartzen naizen guztietan/bakoitzean/naizenetan, berandu heltzen naiz etxera.\n10. 12. Gaia - Esanahi bera duten esapideak Norbait gogoko ez izan - Begitan hartu Zoratuta egon - Pitzatuta egon Elkarrekin haserre egon - Muturka emon Norbait gogaitarazi - Kalaka eman\n11. 13. Gaia - ADITZA: NOR-NORI ADITZA: NOR-NORI ● NOR-NORI erako aditza duten esaldietan, NOR eta NORI deklinabide-kasuak dituzten osagaiak ageri dira. Ni (NOR) egia esaten ari natzaio aitari (NORI). Ahaztu egin zaizkie (Haie, zerbait). ● NOR-NORI erako aditzik erabilienak NOR 3.pertsonan (hura, haiek) dutenak dira. Borragoma galdu zaizu eta betaurrekoak ere galdu zaizkigu. ● Hona hemen NOR-NORI erako zenbait aditz: gustatu, gertatu, galdu, ahaztu, apurtu, erori, bururatu...\n12. 13. Gaia - KAUSAZKO PERPAUSAK Kausazko perpausek ZERGATIK? galderari erantzuten diote. Hauek dira egitura erabilienak ● -(e)lako aditzari lotuta: Nahi dudalako abesten dut. ● bait- aditzari aurretik lotuta: ez dut egin, ez baineukan gogorik. ● -eta aditzaren atzean jarrita: Triste bizi naiz-eta, hilko bainitz hobe. ● -nez gero aditzari lotura: Aberatsa denez gero, nahi duen guztia eros dezake.\n14. 10. Gaia - Esaera Zaharrak Egon hadi lo eta jango duk mehe - Xabik ez du arreta jartzen eskolan, ez du ikasten, et a horregatik, azterketan hiru gutxi izan ditu. Ez gehiegi hitz egin, nahi ez bada huts egin - Iker beti dabil zenbat dakien erakutsi nahian, baina askotan ez dakizkien gauzei buruz hitz egiten du eta barregarri geratzen da.\n15. 11. Gaia - Atzizkiak: era eta ka ERA: Gauzak behin eta berriro errepikatzen direnean -era atzizkia erabiltzen da. ADIBIDEZ: Egunero, arratsaldero, goizero… KA: Galderei erantzuten diote. ADIBIDEZ: Nola deitzen ari zaie entrenatzailea jokalariei? Oihuka Nola ibiltzen da kangurua? Saltoka\n16. 12. Gaia - Onomatopeiak Onomatopeiak : - Soinuak dira - Esanahirik gabekoak - Zerbait gogoratzen digute Adibide batzuk: Kax - kax: atea jotzerakoan egiten duen soinua. Gur - gur: urdailak egiten duen soinua. Tipi - tapa: ibiltzerakoan egiten dugun oinen zarata.\n17. 12. Gaia - Onomatopeiak Adibide gehiago: ● Kax-kax⟶Ate-joka ● Tipi-tapa⟶ibili ● Kurrin⟶txerriak ● Kili-kili⟶kilimak ● Turrut⟶puzkerrak\n18. 12. Gaia - Esapideak Ane Alexi kili - kili egiten ari zaio. Beñatek kili - kolo du hortza.\n19. 13. Gaia - Esapideak NAZKARRIA - HIGUNKARRIA ZIRAGARRIA - HUNKIGARRIA BELDURGARRI - IZUGARRIA HARRIGARRIA - TXUNDIGARRIA\n20. 13. Gaia - Esahera zaharrak ZER ESAN NAHI DU ODOL GUZTIAK UR BIHURTU ZAIT? Izugarrizko ikara hartzean.\n21. 13. Gaia - Hitz familiak Hitz batetik hitz asko atera ahal dira, adibidez, lore hitzetik lorezain, lorategi, lorontzi...\n23. 11. Gaia - Ts, tz eta tx. ¿Zeintzuk dira txistukariak? Txistuariak, ts, tx eta tz hitz zatiak dira. ADIBIDEAK (hitzak bakarrik): Indartsua Pentsakor Amets Sahiets Hots Hitz\n24. 11. Gaia - Ts, tz eta tx. DEFINIZIOAK Moldakaitza, baldarra gauzak oker egiten dituena: Trakets Inoiz asetzen ez dena: Asegaitza Mendi ugari dagoen tokia: Menditsua Indar handia duena: Indartsua Ederra ez dena: Itsusia Animalia ugaztun haragijalea, txakurren antzekoa: Otsoa\n25. 11. Gaia - Ts, tz eta tx. HITZ BERDINTSUAK Berorik eza: Hotz Kolore bizirik ez duena: Hits Entzumenak jasotzen duen doinua:Hots Edozein hizkuntzatan esanahia duen ahots multzoa: Hitz Haritzaren antzeko zuhaitza: Ametz Lotan gaudela irudimenak sortzen duen gertaerak: Amets\n26. 12. Gaia - Orduak Orduak nola adierazi ● Ordu osoak honela adierazten ditugu. Ordu bata, ordu biak, hirurak, laurak, bostak, seiak… ● Erdia pluralean adierazten: Igaandetan ordu bi eta eta erdietan bazkaltzen dugu. ● Minutuak, berriz, singularreanadierazten dira: Marmuteneko trena hamarrak eta bostean heltzen da. Hamarrak bost gutxi dira. ● Laurdena bi eratara adieraz daiteke: Filma amaitu zenerako, zazpiak eta laurden ziren. Filma amaitu zenerako, zazpi eta laurdenak ziren.\n27. 13. Gaia - Bait-partikula Bait-partikularen erabilera Bait- kausazko partikula aditzari atxikirik idatzi behar da. Horrek zenbait aldaketa dakrtza: ● Bait- + h = baih- baihaiz, baihago, baihintzen... ● Bait- + l = bail- bailuke, bailirate... ● Bait- + n = bain- bainuke, bainaiz, bainago... ● Bait- + z = baitz- baitzegoen, baitzen, baitziren... ● Bait- + g = baik baikinen, baikeneuen, baikeunden... ● Bait- + d = bait- baitira, baitaude, baitoa...\nLaburpenak euskara 6- 9\nEuskara laburpenak 6-9\nLengua resúmenes 9 - 12\nLengua resumen 9 -12\nZenbaki arrazionak errepasatzen\nLengua resumenes tema 5-8 - leire, aritz eta onintze-2


Lech Wałęsa - Wikipedia, entziklopedia askea.\n2. Poloniako presidentea\n1990eko abenduaren 22a - 1995eko abenduaren 22a\n← Wojciech Witold Jaruzelski - Aleksander Kwaśniewski →\nPopowo (en) , 1943ko irailaren 29a (78 urte)\nDanuta Wałęsa (en) (1969ko azaroaren 8a -\nJarosław Wałęsa (en)\npolitikaria, Argiketaria, sindikalista, Disidentzia, militante politikoa eta aktibista\nBakearen Nobel Saria (1983)\nOhorezko Legioko gurutze handia (1991)\nKnight Grand Cross of the Order of the Bath (1991)\nArrano Zuriaren Ordena (1992ko abenduaren 23a)\nGrand cross of the Order of the White Lion (1999)\nAskatasunaren Domina Presidentziala (1989ko azaroaren 13a)\nOrder of Francisco de Miranda (1989)\nErnst Reuter Medal (2009ko ekainaren 9a)\nFritt Ord Award (1982)\nPhiladelphia Liberty Medal (1989)\nFreedom Award (1989)\nMonismanien Prize (1981)\nIntegrity Award (1986)\nJan Karski Freedom Award (2007)\nKisiel Prize (2005)\nDemocracy Service Medal (1999ko apirila)\nRonald Reagan Freedom Award (2011)\nGrand Collar of the Order of Prince Henry (1995eko martxoaren 3a)\nGrand Cross 1st class of the Order of Merit of the Federal Republic of Germany (2009)\nGrand Cross of the Order of Polonia Restituta (1992ko abenduaren 23a)\nOrder of the Cross of Terra Mariana (2006ko otsailaren 23a)\nGrand Cross of the Order of Merit of Hungary (1994)\nOrder of Pius IX (1991)\nOrder of the White Rose of Finland (1993)\nOrder of the Elephant (1993ko uztailaren 5a)\nMedal of the Oriental Republic of Uruguay (1995eko otsailaren 23a)\nPoint Alpha Prize (2013)\nOrder of Prince Yaroslav the Wise, 2nd class (2005)\nHonorary doctor of the University of Gdańsk (1990eko martxoaren 20a)\nSolidarity Electoral Action (en)\nLech Wałęsa (ˈlɛx vaˈwɛ̃sa ahoskatua; Popowo, Gmina Tłuchowo, 1943ko irailaren 29a), Poloniako buruzagi sindikala eta gerora presidentea izan zen.\nGdanskeko Lenin ontzioletako elektrikaria zen baina lantegitik kaleratu zuten, 1976. urteko grebetan parte hartu ianagatik. 1980. urtean, sindikatu askeak osatzeko lanetan jardun zuen eta urte horretako abuztuko grebetan greba batzordeko buru izendatu zuen. 1981ean, Solidarność —aurreko urtean sortua zen— sindikatuko lehendakari hautatu zuten. 1981eko abenduan, gerra legea ezarri zenean, atxilo hartu zuten. 1983ko urtarrilean askatu zuten eta urte horretan bertan Bakearen Nobel saria eman zioten. 1986an epai bidean jarri zuten urte horretan egin ziren hauteskundeak salatu izanagatik, baina 1988ko abuztuko greba orokorraren ondoren, gobernuak 1989. urtean hauteskundeak deitzea lortu zuen. Hauteskunde horietan, Solidarność izan zen irabazle. Wałęsak Tadeusz Mazowieckiren lehendakaritzapeko gobernu berriaren erabaki batzuen aurka egin zuen; ondoko urtean, bi buruzagiok elkarren lehian jardun zuten Poloniako lehendakaritza lortzearren. Azkenik, bigarren bozketan, Wałęsa irten zen garaile. Wałęsaren eta Mazowieckiren arteko aurkakotasuna eta Wałęsaren pragmatismoa zirela eta, tirabirak sortu ziren Solidarnośćen barruan eta sindikatuaren eta gobernuaren artean. Bestalde, 1987an Itxaropenerako bidea autobiografia argitaratu zuen Wałęsak.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-1-5 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nWikimedia Commonsen badira fitxategi gehiago, gai hau dutenak: Lech Wałęsa\n(Polonieraz) Blog ofiziala


Bigarren belaunaldiko Internet sarearen bidez zuzeneko opera bat ematen dute lehen aldiz | Consumer\nBigarren belaunaldiko Internet sarearen bidez zuzeneko opera bat ematen dute lehen aldiz\nEuropako, Espainiako eta Iberoámericako hainbat unibertsitate-zentrok osatzen dute sarea.\nBartzelonako Lizeoko Antzoki Handia izan zen atzo Espainiako eta Mexikoko unibertsitate-ikasleen topalekua. Zuzenean joan ziren Richard Straussen “Ariadne auf Naxus” operara, Lizeoko ikusleen antzera, beren Fakultateetatik, bigarren belaunaldiko Internet sarearen bidez. “Digital Opera. El Liceo en la Universidad (atzo hasi zen, aldi berean, lehen eskola horretan) Zientzia eta Teknologia Ministerioaren babespean dago, eta operan hasteko ikastaro bat da, hurrengo hilabeteetan Lizeoan ere antzeztuko diren hiru obra gehiago zuzenean emitituz.\nEspainiako ekimen honek Espainiako, Europako eta Iberoamerikako unibertsitateek osatutako bigarren belaunaldiko Internet sarea aprobetxatzen du, eta mota guztietako datuak trukatzeko bide gisa erabili ohi da. RedIRIS Espainiako sare akademikoak Europako GEANT sarea eta ABILENE sare amerikarra koordinatzen ditu, eta proiektu hori bideragarri bihurtu du. Proiektu hori aitzindaria da munduan, lehen aldiz egin baita zuzeneko transmisio bat, gaztelaniaz eta katalanez azpititulatua, antzerki batetik.\nJuan Ángel Vela del Campo proiektuaren zuzendari exekutiboak adierazi zuenez, erronka izan da “audioaren eta bideoaren kalitate onenarekin eta aldi bereko azpi-titulazioarekin” emititzea. Hori guztia DVB (Digital Video Broadcasting) teknologiari esker egin ahal izan da. Horri esker, emanaldi bakar batean MPEG-2 formatuan kodetutako bideo-seinale bat bidal daiteke. Seinale horrek DVDak baino kalitate hobea ematen du (Digital Versatile Disc), bi audio-seinale kodetu (estereoa eta Dolby Digital soinu inguratzailerako), kalitate gorena ematen dutenak, eta azpidatziak sei hizkuntzatan dituen datu-iturria.\nAtzo operaz gozatu zuten Lizeoaren eta Madrilgo, Bartzelonako, Euskal Herriko, Valentziako, Tarragonako, Vigoko, Sevillako, Oviedoko, Balear Uharteetako eta Mexikoko hamaika unibertsitateen arteko lotura 155 Mb/s-ko ATM loturaren bidez egin da (lotura zuzena ahalmen handiko puntura). Lotura hori Irlako Gaza sarera iristen da antzokiko taldeetatik.\nHurrengo hiru emankizunak ere azpitituluak izango dituzte Europako unibertsitateetan eta proiektuan parte hartu nahi duten espainiar guztiek. “Espainiarrekin eta mexikar batekin hasi gara, aldi bereko azpititulazioaren konplexutasun teknikoagatik, proiektuaren erronka handienetako bat baita”, esan zuen Juan Bela jaunak.\nProiektua gauzatzeko behar diren programa eta ekipo guztiak komertzialak diren arren, lehenengo aldiz erabiltzen dira ezaugarri horiek eta Internet bidez emateko. Lizeoan zortzi kamera robotizatu eta gutxi gorabehera hogeita hamar mikrofono jarri dira, bai eta transmisiorako ekipoak ere, hala nola bideo- eta audio-kodetzea, azpititulazioa, enkriptazioa… Unibertsitateek azpiegitura guztia prestatu dute aldez aurretik (telekomunikazioak prest jartzea eta desenkriptatzeko eta deskonprimitzeko ekipoak instalatzea), eta 5 x 3 metroko pantaila jarri da irudikapenaz, proiektagailuaz eta programez gozatzeko.\nalergia níquel-eu opera-eu


Itsaspeko lehen haririk gabeko Interneta sortu dute | Joerak • barrixe\nItsaspeko lehen haririk gabeko Interneta sortu ...\nUrpekariek multimedia mezuak bidali eta jaso ditzakete itsas hondotik ur-azalera. Saudi Arabiako ikertzaileek garatu duten teknologia bati esker, posible da haririk gabeko komunikazioak egitea itsaspean. LED edo laser sistemen bidez, urpekariek multimedia mezuak bidali eta jaso ahal izango dituzte itsas hondotik azalera.\nAqua-Fi urpeko haririk gabeko sistema bat da, Abdullah Erregea Zientzia eta Teknologia Unibertsitateko (KAUST) ikertzaile-talde batek Basem Shihada-ren esanetara garatua; sistema horren bidez posible da Internet urpean erabiltzea, eta multimedia mezuak bidali eta jasotzea, diodo argi-igorle (LED) bat edo laser bat erabiliz.\nLED teknologia material erdi-eroalea da, argi formako erradiazio elektromagnetiko bat emititu dezakeena, eta informazioa bidaltzeko ere erabili daiteke. Argi horrek kolore desberdinak har ditzake, fotoiak igortzeko erabiltzen den energia-bandaren arabera.\nLED teknologiak energia gutxi kontsumitzen du distantzia laburreko komunikazioetarako; aldiz, laser teknologiak distantzia handietara bidal ditzake datuak potentzia egokia aplikatzen bazaio.\nGaur egun, Internet ezinbesteko komunikazio-tresna da, azken mendeko bilakaera teknologikoaren fruitua, baina orain arte ez da egon konponbide praktikorik datuak uretatik transmititzeko.


Nikolai Gogol - Wikipedia, entziklopedia askea.\nVelyki Sorochyntsi (en) , 1809ko martxoaren 20a (juliotar egutegia)\nMosku, 1852ko otsailaren 21a (juliotar egutegia) (42 urte)\nDanilov Monastery (en)\nNikolay Belousov (en)\nantzerkigilea, historialaria, literatura-kritikaria, irakaslea, poeta, prosalaria, iritzi-kazetaria, autorea eta idazlea\nThe Government Inspector (en)\nTaras Bulba (en)\nEkaterina Mikhailovna Khomyakova, Thomas De Quincey, Aleksandr Puxkin eta Ernst Hoffmann\nВ. Алов, П. Глечик, Н. Г., ОООО, Г. Янов, N. N. eta ***\nNikolai Vassilievitx Gogol (errusieraz: Никола́й Васи́льевич Го́голь, nʲɪkɐˈlaj vɐˈsʲilʲjɪvʲɪtɕ ˈgogəlʲ ahoskatua; Sorotchinsky, Ukraina, 1809ko apirilaren 1agreg./martxoaren 20jul. - Mosku, 1852ko martxoaren 4agreg./otsailaren 21ajul.) errusiar idazlea izan zen. Oharmen eta begi zorrotz baten jabe, Gogoli zor zaio, erromantizismoa puri-purian zegoen garaian, errusiar literaturan halako ospea izango zuen tradizio errealistaren oinarriak finkatu izana.\nGurasoak lur-jabe txikiak zituen eta Nikolas gaztetxoak Nezhingo lizeoan egin zituen bigarren mailako ikasketak. Berehalaxe nabarmendu zen lizeoan bere mihi zorrotzagatik, aldizkari batean argitaratu zituen kontakizun eta olerkiengatik, eta eskola-antzerkian antzeztu zituen agure eta atso barregarrien paperengatik.\nHemeretzi urte zituela, San Petersburgora jo zuen administrazioan lanposturen bat eskuratuko zuelakoan, baina laster ohartu zen, dirurik eta “aita pontekorik” gabe, ez zeukala zer egin handirik. Aktoretzan egin zuen hurrengo ahalegina, baina ez zuen lanbide horretan ere arrakastarik izan.\nPoeta gisa ospea lortzeko asmotan, lizeoan zebilela idatzitako erdipurdiko olerki sentimental-idiliko bat argitaratu zuen, bere kontura, baina hartarainoko porrota izan zuen, ezen, kopia guztiak erre eta Estatu Batuetara emigratzeko zorian egon baitzen. Gaizki ordaindutako administrazioko lanposturen batean edo bestetan lan egin zuen gero, eta, geratzen zitzaion denbora librean, aldizkarietarako idazten hasi zen, Ukrainako haurtzaroko oroitzapenetatik gai hartuta.\nKontakizun erromantiko horiek guztiak bildu eta bi liburukitan argitaratu zituen Vechera na khutore bliz Dikanki (1831-1832, Bigiriak Dikanka etxaldean) izenburupean, eta oso harrera ona izan zuten. Deskripzio zehatzez hornitutako prosa bizi eta, batzuetan, lagunartekoan idatziak, arnasa freskoa eta berria ekarri zuten errusiar literaturara. Folklorean oinarrituak zeuden asko, Ukrainako hitzak eta esaldiak barne zirela, eta molde hartako idazkerak berehala erakarri zuen Errusiako literatura-munduaren arreta.\n1831n, administrazioko bigarren lanpostua bertan behera utzi eta historiako irakasle hasi zen neskentzako barnetegi batean.\nHandik hiru urtera, San Petersburgoko Unibertsitatean, Erdi Aroko Historiako irakasle laguntzaile izendatu zuten, baina ez zuen bere burua kargu horretarako prestatua ikusten eta, urtebete egin ondoren, utzi egin zuen lanpostua. Lehen lanak izandako arrakastarekin adoreturik, beste bi obra argitaratu zituen 1935ean: Mirgorod eta Arabeski (Arabeskoak). Lehenengoa (Mirgorod), Ukrainako girokoa da, baina, aurrekoan ez bezala, gaitzaren indarren aurrean sentitzen zuen antsia eta etsipena igartzen zaizkio honetan. Bilduma hartan agertu zen Taras-Bulba izeneko ipuin famatua. Bere ipuinik ezagunenak, San Petersburgon girotuak, ordea, Arabeskoak izeneko bilduman azaldu ziren: Erretratua, Ero baten egunerokoa, Nevako ibilbidea, eta batez ere Sudurra eta Longaina (azken biak Xabier Mendigurenek euskaratuak). Giro errealista darabil horietan Gogolek, hiriko arazoak, burokrazia eta maila xeheko pertsonaiak azaltzeko.\nKontakizun batzuetan antzematen den gizarte-salaketa oso ongi hartua izan zen garai hartako Errusiako zirkulu liberaletan, Bielinski kritikaria tartean zela, baina Gogolek berak -izaera oinazetua eta zalantzatsua zuen- ez zuen inola ere identifikatu nahi izan bere obra subertsio politikoarekin. Kontraesan handi baten mende eman zuen Gogolek ia bizitza osoa. Alde batetik, barren-barrenetik jaiotzen zitzaion jeinu literarioak inguruan zituen politikarien, funtzionarioen eta elizgizonen ustelkeria eta gainbehera morala satirizatzera bultzatzen zuen, baina, bestetik, erlijioan eta politika kontserbadorean oinarritutako heziketa erromantikoak ez zion uzten tsarraren erregimenaren aurka altxatzen. 1836an, Revizor (Ikuskari nagusia) antzezlana argitaratu zuen. Komedia bikain horretan, satira errealista bat egin zuen burokraziaren ustelkeria gaitzat hartuta, eta tsarraren aldeko agintariei gustatu ez bazitzaien ere, ezin izan zuten eragotzi jendaurrean antzeztea eta arrakasta handia izatea. Nolanahi ere, zentsurarekin arazoak izan zituen eta egileak atzerriratu egin behar izan zuen denboraldi batez. Lehenik Alemaniara joan zen, gero Suitzara eta Frantziara, eta, azkenik, Erroman igaro zuen 1939ko udaberria.\nGaraitsu hartan idatzi zituen Shiniel (1842, Jokalariak) izenburuko kontakizun aparta eta Zhenitba (1842, Senar-emazteak) komedia alaia. Erroman bizitzen zegoela amaitu zuen idazten bere maisulana izango zena: Miortvie dushi (1842, Arima hilak). Eleberri horretan, garai hartako Errusiako nekazarien bizitza negargarriari buruzko ikuspegi goibela ematen da, ironia garratzaren azpian idazlearen pentsaera ezkorra islatzen dela. Arima hilak eleberriaren lehen partea amaitu zuenean, Moskura itzuli zen, 184leko irailean. Zentsurak atzera bota zion idazlana eta aldaketa batzuk egin behar izan zizkion, 1842an argitaratuko bazen. Gogol Erromara itzuli zen, eta han jakin zuen zer-nolako kritikak eta erreakzioak piztu ziren Errusian, eleberriaren lirismoa eta errealismoa zirela-eta. Erreakzio horiek biziki hunkitu zuten idazlea, ez baitzen haren asmoa izan tsarraren erregimena kritikatzea. Arrazoi horregatik eleberriaren bigarren parte argitsu bat idatzi nahi izan zuen, eta, aurkariei ahoa ixteko, Vybrannye mesta izperepiski s druzyami (1847, Lagunekiko gutunetatik hautatutako pasarteak) idatzi zuen, joputasun-sistema, Eliza Ortodoxoa, heriotza-zigorra, burokrazia eta abar defendatuz. Argitalpen hori zela medio, ordura arte lagun izan zituen asko haserretu zitzaizkion, eta idazleak, azkenean, erre egin zuen Arima hilak lanaren bigarren partea.\nJerusalema erromesaldia egin ondoren, Moskura itzuli zen 1848an, eta han pope fanatiko baten eraginpean erori zen. Garai horretatik aurrera guztiz bizimodu desorekatua eraman zuen: egundoko asaldura mistikoen ondoren, etsialdi ikaragarriak izaten zituen, eta aszeta-bizitzari eman zitzaion. Hala ere, lortu zuen Arima hilak lanaren bigarren partea berriro idaztea, baina hura ere erre egin zuen 1852ko otsailean. Egiten zituen barau luzeen eraginez gaixoturik eta burua erdi galdurik zuela, urte hartako martxoaren 4an hil zen, Moskun. Zenbait urteren buruan, Fiodor Dostoievski eleberrigile handiak aitortu zuen errusiar idazle errealista guztiak Gogolen Longainaren pean hazi zirela.\nWikimedia Commonsen badira fitxategi gehiago, gai hau dutenak: Nikolai Gogol\n(Ingelesez) Nikolai Gogolen lanak Gutenberg proiektuan\nMultimedia: Nikolai Gogol\nBNF: 119052865 (data)\nGutenberg proiektua: 531\nUkrainako ekialdeko ortodoxoak


USB Type-C, merkatuan ezartzen den konektore berria | Consumer\nApple-k eta Googlek estandar berri bat bermatzen dute Apple-k eta Googlek, gailuen artean datuak transmititzeko.\nEgilea: Jordi Sabaté 2015-ko apirilak 8\nOnar ditzakeen protokoloez gain, USB Type-C konektagailu bat da, etorkizunari begira inplikazio handia duten gailuen artekoa. Iaz fabrikatzaileen elkarte nagusiek proposatu zuten, eta orain gutxi ezagutu dituzte lehen proposamen praktikoak: Apple-ren MacBook berria eta Googlek aurkeztu duen Chromebook Pixel berria. Biek USB Type-C ataka dute konektore unibertsal gisa, bai bateria kargatzeko, bai datuak beste gailu batzuekin transferitzeko. Baina lehen, Nokia N1 tabletak ere urte hasieran jakinarazi zuen modeloan zegoela. Hurrengo artikuluak bere ezaugarriak nabarmentzen ditu.\nUSB Type-C konektorearen neurriak oso antzekoak dira mugikorretarako konektore eta kargagailuen industriarako erreferente gisa erabiltzeko, baina ez zuten ongi onartu, ez ordenagailuen fabrikatzaileek, ez Apple-k, ez baitzuten Iphonean sartu.\nUSB Type-C programak aukera ematen die ordenagailuei are diseinu finagoak eta arinagoak egiteko, konektorearen lodierak ez baititu baldintzatzen.\nHorren ordez, etxe-uharteko enpresak Lightning konektorea sortu zuen, eta horrek abantaila bat zuen: itzulgarria izatea, USB Type-C ez bezala. Bestela esanda: portura bi aldeak modu bereizian konekta zitezkeen; beraz, erabiltzaileak ez zuen arduratu behar konektorearen posizioaz, portuarekiko, eta hori oso deserosoa gertatzen da larakoak USB mikroan bezain txikiak direnean. Konektore berriak, mikro gamak ez bezala, aurpegien simetria du Lightningaren estiloan, eta horrek USBetako ohiko asimetria hausten du eta, ondorioz, konexio bereizigabea ahalbidetzen du.\nBaina USB Type-C nabarmentzen bada, USB 3.0 protokoloaren bertute guztiak onartu ahal izango ditugu (karga-potentzia eta segundoko 10 gigabiterainoko transferentzia-tasak), konektore txiki eta eroso batean laburtuta. Egoera hori banala iruditu liteke, baina, alde batetik, eramangarriaren konektorea eta smartphoneen tableta bateratzeko aukera ematen du, eta horrek konplexutasun morfologikoak askatzen ditu erabiltzailearen ekosisteman. Eta, bestetik, ordenagailuak are diseinu finagoak eta arinagoak ditu, konektorearen lodierak baldintzatuta ez daudelako, aurreko USB aurrekoek bezala. Apple eta Google-k eredu ultraligeroak aurkeztu ahal izan dituzte. Modelo horiek aparatu horien etorkizuna definitzen dute, tableten eta phabeten erosotasunagatik eta lihabitasunagatik oso jazarriak.\nUSB Type-C da, gainera, elikatze-sare baten energia garraiatzeko eta datuak transferitzeko balio duen konektorea. Datu horiek lehendik zeuden beste USB portu batzuetan, baina ez formatu horren abiadurari eta potentziari. Zehazki, USB Type-C-ak 100 watt arteko potentziak onartzen ditu intentsitatearen bost amperekin.\nHorrek esan nahi du bizkor kargatzeko gai dela mugikorra eta ordenagailu bat edo tableta bat, edo biak batera, bata besteari konektatuta badago -smartphone-a ordenagailura, adibidez-, sare elektrikora konexiorik ez badago ere. Bateria batetik gailu bat kargatzeko aukera ere ematen du, kanpoko bateriekin kargatzen diren mugikorren kasuan bezala.\nBaina transferentzia-tasen atalean ere eraginkortasun handiz erantzuten du; izan ere, segundoko 10 gigabit-eko muga-tasak oso egokia egiten du pantaila batekin tableta edo ordenagailu eramangarri bat (adibidez, bideo bat, bereizmen altuan bideoa emateko 4K telebista bati) konektatzeko. Eta gauza bera gertatzen da bideo-kamerak edo argazki-kamerak konektatzeko unean, bereizmen handian irudiak transferitzeko; hori zaila izan daiteke haririk gabeko sareen bidez egiteko.\nEz identifikatu USB Type-C USB 3.0\nHala ere, komeni da uste ez sinestea USB Type-C ez dagoela 3.0 protokoloarekin. Gauza bat da protokoloa, eta bestea, konektorea. Lehenengoa sistema digitala da eta bigarrenak ahalmen txikiagoko protokoloak ere onar ditzakeen objektu fisiko bat, USB 2.0 adibidez, ordenagailu askotan oraindik portu gisa dagoena.\nAdibidez, Jiayu S4 telefono txinatarrak USB Type-C konektorea inplementatzen du, baina USB 2.0 protokoloarekin egiten du, eta, beraz, bere gaitasunak ez dira USB 3.0.\nkonektoreak USB 3.0 USB type-c\nTelebistako lokailuak ulertzea\nUSB eta beste ordenagailu-ataka batzuk


José Ángel Berraondo - Wikipedia, entziklopedia askea.\nDonostia, 1878ko azaroaren 4a\nDonostia, 1950eko apirilaren 11 (71 urte)\nReal Madril 1904 / 1909 7 0\nReal Sociedad 1909 / 1913\nJosé Ángel Berraondo Insausti (Donostia, 1878ko azaroaren 4a - ib., 1950eko apirilaren 11) gipuzkoar futbolari eta entrenatzailea izan zen, atzelari moduan aritzen zena. Real Madrilen eta Real Sociedaden hastapenetan jokatu zuen eta Espainiako selekzioko entrenatzailea ere izan zen.\n1 Jokalari ibilbidea\nBerraondok Ingalaterran ikasketak egiten ari zela ezagutu zuen futbola eta Brentford Football Club taldean jokatu zuen.\nMadrilen[aldatu | aldatu iturburu kodea]\n26 urte zituela Madrilera joan zen bizitzera eta Madrid Football Club taldean hasi zen jokatzen 2004an. Atzelari postuan jokatzen zuen eta aurreneko denboraldian dagoeneko taldeko kapitaina bihurtu eta Espainiako txapelketa (Errege Kopa) irabazi zuen finalean Athletic 1-0 garaituta. Guztira madrildarrekin lau Errege Kopa eta Madrilgo beste lau kopa ere eskuratu zituen. Ingalaterran futbolean aritua zenez han ikasitakoak irakatsi zizkien lankideei eta entrenatzailerik ez zen garaian entrenatzaile-jikalari gisa aritu zen. 1908an taldeko lehendakariordea izendatu zuten.\n1909an jaioterrira itzuli zen. Urte hartan Sociedad de Foot-Ball sortu zen, eta Berraondo elkartearen zuzendariordea izendatu zuten. Taldeak ordea ez zuen kirol lizentziarik eta Club Ciclistarekin adostu ondoren Errege Kopa jokatzeko izena eman zuten, bai eta irabazi ere. 2010an Vasconia Sporting izena erabli zuten eta finalean Bartzelonak garaitu zituen. Alfontso XIII.ak, Donostian udak igarotzen zituenak, Errege titulua eman zion taldeari eta Real Sociedad de Foot-Ball bihurtu zen.\nBerraondok Realarekin 1913 arte jokatu zuen. Azken partida Atotxako futbol zelaiaren inaugurazioan izan zen. Egun hartan Athletic izan zuten aurkari eta 3-3 emaitzaz berdindu zuten. Ordurako 35 urte zituen.\nReal Madrilen entrenatzaile-jokalari izan zen eta Realean ere bai 1913an erretiratu zen arte. Ondorengo urteetan ere Reala entrenatzen jarraitu zuen harik eta talde txuriurdinak 1922-23 denboraldirako entrenatzaile profesional bat fitxatu zuen arte, Lippo Hertzka hungariarra.\nAurrez 1920. urtean Berraondo Espainiako selekzioko entrenatzaile izendatu zuten eta Anberesko Olinpiar Jokoetan parte hartuko zuen taldea diseinatu bazuen ere Paco Bru izan zen Belgikan taldea zuzendu zuena. 1924ko Olinpiar Jokoetan espainiarrek emaitza kaskarra izan ondoren Berraondo izendatu nahi izan zuten entrenatzaile baina honek uko egin zion behin baino gehiagotan.\n1927-28 denboraldian ordea Real Madril taldeko eta Espainiako selekzioko entrenatzaile karguak hartu zituen aldi berean. Espainiako selekzioak jokalari amateurrekin 1928 Olinpiar Jokoak prestatu zituen. Ligako izarrak profeionalak zirenez Realeko jokalari ugari eraman zituen berarekin Amsterdamera. Aurreneko partida 7-1 irabazi zuten Mexikoren aurka. Hurrengo kanporaketa Italiarekin egokitu zitzaien. 1-1 egin zutenez hiru egunetara partidua errepikatu zuten eta italiarrak 7-1 nagusitu ziren. Kritika ugari jaso zituen eta entrenatzaile kargua utzi egin zuen. Real Madrilekin ere ez zuen emaitza aipagarririk lortu eta talde zuria ere uztea erabaki zuen. Gipuzkoara itzuli zen bizitzera.\nBrentford Football Club ?-?\nMadrid Football Club 1904-1908\nReal Sociedad 1909-1913\nMadrid Football Club 1904-1908, 1927-1928\nReal Sociedad 1909-1922\nEspainiako selekzoa 1921, 1927-1928\nMadrid Football Club 1927-1928\nErrege Kopa (5):\nMadrid FC: 2005, 2006, 2007, 2008\nCiclista FC: 2009\nErdialdeko Lurralde Txapelketa (4): 2005, 2006, 2007, 2008\n↑ a b [https://www.marca.com/blogs/ni-mas-ni-menos/2015/04/26/jose-angel-berraondo-el-hombre-que-lo.html «Berraondo, el hombre que lo fue todo en el f�tbol»] MARCA.com (Noiz kontsultatua: 2021-04-02).\n↑ «Futbol - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-04-02).\n↑ (Gaztelaniaz) «La inauguración de Atocha» El Diario Vasco 2008-10-05 (Noiz kontsultatua: 2021-04-02).\n↑ «Web oficial de la Real Sociedad S.A.D» www.realsociedad.eus (Noiz kontsultatua: 2021-04-02).\n↑ «Edición del Thursday 29 July 1920, Página 1 - Hemeroteca - MundoDeportivo.com» hemeroteca.mundodeportivo.com (Noiz kontsultatua: 2021-04-02).\n↑ «Edición del $dateTool.format('EEEE d MMMM yyyy', $document.date), Página $document.page - Hemeroteca - MundoDeportivo.com» hemeroteca.mundodeportivo.com (Noiz kontsultatua: 2021-04-02).\nJose Angel Berraondoren datuak Realaren webgunean


2. erronka: "Online poteoa" - Usurbil - Noaua.eus\n2. erronka: "Online poteoa"\nNoaua Aldizkaria 2020-04-25 10:41\n"Etxealditik Euskaraldira" ekimen zikloko bigarren eguna larunbat hau. Atzokoan, etxean jolasteko gonbita luzatu ziguten Pirritx, Porrotx eta Marimotots pailazo taldeak. Gaurkoan, "online poteoa" egitea proposatzen digute. Euskaraz noski. Geure hizkuntza ohiturez hausnartu eta euskararen erabilera sustatzera dator "Etxealditik Euskaraldira" ekimena.\n"Etxealditik Euskaraldira" zikloaren baitan, hemen larunbat honetarako luzatu diguten gonbita:\nSara Saizar, Euskaraldia Zumaia-Getaria\nOraintxe irakurri dut Etxealditik Euskaraldirako gaurko proposamena. Gaurkoa online poteoa izango da.\nEtxetik lanean ari garen honetan, tresna pila bat erabiltzen ikasi ditugu. Horiek, lanerako ez ezik, gaur, lagunekin trago bat hartzeko ere erabiliko ditut. Oraintxe idatziko diet Garbiñe, Goiatz, Iñaki eta Manueli eta elkarrekin hartuko dugu gaurko aperitiboa. Gaurkoa, beraz, birtuala izango da eta, batez ere, euskaraz. Animatu zuek ere zuen lagunekin trago bat hartzera edo pintxo pote bat euskaraz egitera!"\nLehen erronkako bideoak\nEtxekoekin jolastera gonbidatzen gintuzten atzokoan eta bizitako esperientziak gainerakoekin partekatzera. Euskaraldia Usurbilek ondoko bi bideo jaso eta plazaratu zituen.


Hautespen “naturala” eta (r)eboluzioa\nHautespen “naturala” eta (r)eboluzioa –\nEboluziorako gako bezala aurkeztu zuen Darwinek hautespen naturala. Ingurura ondoen egokitutako aleek iraungo zuten ugaltzeko bezain luze eta beraz, bizirauteko moduko ezaugarriak transmititzen ziren belaunaldiz belaunaldi, espeziea “indartuz”. Gaur egun barregarri gertatzen zaigu ia gaitasun genetikoez hitz egitea, gaixotasunen kasuan ez bada. Balirudike eztabaida gaindituta dagoela, baina ez da hainbeste denbora bertsolariak sortzez behar zuela uste zenetik, bertsolaritza berezko dohaintzat jotzen zenetik.\nZer dakar zerbait berezko jotzeak, ez bada gainerakoek saiatzeari uztea? Gure belaunaldiak bertso eskoletan formatutako bertsolari bikain asko ezagutu ditu, berezkoa balitz bezain ongi egiten ikasi dutenak. Guk sinesten genuen ahalmenak ez zirela genetikoki jasotzen eta jasotzen ziren apurrak landu egin behar zirela. Erraztasun handiko jendea ikusi dugu beste bide batzuk hartzen eta kostatzen zitzaigun batzuk eutsi diogu, kosta ala kosta, hor dago koska.\nBertsolaritza ez da hori bakarrik, ordea. Kontua da, bertsolariak baduela bere habitata; eta habitat horretan bizirautea ez da bertsotan jakitea bezain erraza. Bertso eskoletatik gazte mordoa iritsi zen nabarmentzera eta aldiz, plazan kontua ez zen hain erraza, ingurura egokitzea kosta. Emakumeak ere geroz eta gehiago dira, maila handiz habitat horrekin topo egin dutenak.\nZorionez, plaza ere aldatuz doa bertsolariekin batera; eta plaza aldatzeak bestelako bertsolariei aukera bat ematen die. Bere garaian, esaterako, ahotsa hautespen bide bat zen, ozentasun nahikorik ez zuenak edo saio baten ostean ahotsa galtzen zuenak jai zuelako. Gero mikrofonoak iritsi ziren eta hain ahots sendoa ez dugunok ere kantatu ahal izan dugu. Pentsa, agian Otañok ez zukeen hainbeste sorta jarriko bere ‘kattarro’ak mikrofono bat harrapatu balu.\nPlazan bizirauteko tresna guztiak landu arren, batzuetan jaiotzetiko baldintza batzuek markatzen dute oraindik nor biziko den eta nor dagoen iraupen hutsera kondenatua. Batzuk jaiotzetik dira ingurune horretan onartuak; naturaltzat saltzen zaigu, baina eraikitako egitura ez da hautespen naturala. Eskerrak habitat berriak ere sortzen ari diren, eskerrak eboluzioa ez den belaunaldika soilik ematen eta ohartu garen norbanako gisa eboluzionatu dezakegula gizartea bultzaz.\nDemagun, plaza-habitata saskibaloi zelai bat dela. Denok ikas ditzakegu joko-arauak eta landu dezakegu teknika. Hala ere, uztaiak birkokatzen ez diren artean altuenak biziko dira puntan, beti; gainerakook, inguruan iraun behar. Baloia eskuz aldatzen ari da, ordea. Ingurunera egokitu behar dugu edo ingurunea da egokitu beharrekoa? Agian jokoz aldatzeko ordua da; horrela, akaso, beste dohain mota bat transmitituko dugu ez belaunaldiz belaunaldi, baizik norbanakoz norbanako eta taldez talde.\nOrain, eboluzioa ‘R’-z hasten da.\nTags: aldaketa iraultza bertso eskolak bertso sena eboluzioa Hautespen “naturala” eta (r)eboluzioa ikasketa


Klima ekuatoriala | Infogunea\nAverage: 3.8 (4531 votes)\nIzenak adierazten digunez, klima mota hori ekuatore aldean izaten da, 0°-5° koordenatuen artean. Ingurune beroak dira eta, batez beste, 25-27 °C egiten du oihan tropikaletan. Gainera, egunean zeharreko tenperatura-bitartea oso txikia izan ohi da: 1-3 °C artekoa.\nKlima ekuatorialean, prezipitazioak ugari dira (1.000tik 4.000 mm/urteko), eta banaketa oso erregularra dute. Izan ere, leku askotan ia egunero egiten du euria, eta honako hauxe izango litzateke bioma honetako egun tipikoa: goizean, oskarbi; eguerdi aldera, zeru osoa estaltzen duten hodeiak; laurak aldera, ekaitz gogorra, hodei eta euri ugarirekin; baina, berehala, eguzkia jaun eta jabe berriz.\nEurite horiei esker, oihan tropikaleko lurraldeetan daude munduko ibai emaritsuenak: Amazonas eta Orinoko ibaiak, Hego Amerikan, eta Kongo ibaia, Afrikan.\nKlima ekuatorialeko eguraldi beroak eta hezeak landaredi oparoa sortzen du: oihan tropikalen berezitasuna da beti berde-berde egotea. Oihanak oso itxiak direnez, landareen artean lehia gogorra izaten da eguzkiaren argia lortzeko. Hala eta guztiz ere, oihaneko zorua pobrea da elikagaietan (berehala erabiltzen baitira, edo euri-jasen urak erraz eramaten baititu) eta oso landare gutxi dago lur-zoruan. Zuhaitzentzat oso zoru ona den bitartean, desegokia da nekazaritzarentzat: oihaneko zuhaitzak desagertzen direnean (zuhaitzak zuretarako bota direlako, adibidez), oihaneko oinarria den zoruko lur gozoa ere higaduraz desagertzeko zorian eta betiko galtzeko arriskuan geratzen baita.\nOihan tropikala, euri-oihan tropikala ere deitua, klima ekuatoriala duten lurraldeetako bioma da. Bizidun ugari bizi da bioma horretan.\nLandaredi ekuatorialean aipatu behar dira laurisilbak, kaobak, eukaliptoak, lianak, orkideak eta oso gutxi ezagutzen diren beste milaka landare.\nGainera, europarrek kakao, kotoi eta abarreko plantazioekin ordeztu dituzte jatorrizko basoak askotan, horrek sekulako deforestazioak eragin ditu. Horregatik, euri-oihan tropikaleko fauna oso aberatsa da, baina desagertze-bidean daude horietako asko: tximinoak, suge handiak, krokodiloak, panterak, loroak eta guakamaioak, tukanak, intsektuak, armiarmak…


Kirola - Page #65\nXiberoko Tennis Club\nSetemer hatsarrean, 60 gazteekin berriz hasi da Xiberoko Tenis eskola. Üda hontan Tenis zelaia arraberritürik izan da eta lanen gatik nekeziak ezagütü dütü kirol taldeak. Lehiak ez dütü egin ahal izan eta trebatzeak Sohütako gelan edo Mauleko Jaï-alaïan egin behar izan dütü.\nTenis zelaiak osoki berritü dütü Mauleko Herriko Etxeak eta baldintza hoberenetan hasi da Tenis alkarteko sasu berria.\nÜda hontan egin ez den "Lizentzien Gabeko Tenis" lehiaketa dagün urteko baieztatürik izan da, ostegün gaüko biltzar nausian. Txapelgoarik üda hontan ez beita izan, ondorioak kontüetan agertzen dira. Gehitüek jakinarazi düe "Ligaren Kopan" parte hartüko düela larrazken eta negü hontan.\nEntzün Maryse Laborde, Xiberoko Tenis Club Alkarteko kidea :\n2010 Iraila 06\nMendi tinietako lasterkaldia\nAnicet Garricoix da hirugerren aldikotz Mendi tinietako lasterkaldiaren txapeldüna. Neskenegün goizan ehün bat lasterkari balinbazen, 34 baizik heltü dira Maidalenako tinialarat. Denbora ederrari esker sogileak saldoan jin ziren lasterkaldiaren gozatzera eta Xiberotar lasterkarien süstengatzera. Philippe Pérez "Ecurie des cimes" alkarteko antolazalearen araberan lasterkaldi izigarri ederra eta tiran izan da. Neskenegün arratsan Alain Pierrine lehena balinbazen, igandeko lasterketa gogorago eta tiranago igaran da. Salhagainen Garricoix Altzaiarra lehena heltzen bada ere, ondotik Pierrine aitzinean igaraiten zaio eta Mendikota-Suhola arte hortan Garricoix berriz aitzinean jarten da, lehena ürrentzeko Maidalenako tinialarat 5 segunda aitzinarekin Pierrineren etzean.\n2010ko lehen bost txapeldünak :\n1. Anicet GARRICOIX - Denbora : Oren bat eterdi, 18.6 segunda\n2. Alain PIERRINE - Denbora : Oren bat eterdi, 22.8 segunda. Artea : 4 segunda\n3. Guy HOUSSET - Denbora : Oren bat 31 minüta eta 26 segunda. Artea : 1 mn eta 7 s\n4. Louis DRONDE - Denbora : Oren bat 31 minüta eta 49.7 segunda Artea : 2 mn eta 31 s\n5. Didier HIRIBAREN - Denbora : Oren bat 33 minüta eta 13.5 segunda Artea : 2 mn eta 54 s\nEntzun Anicet GARRICOIX Mendi tinietako lasterkaldiaren erabazlea :\nEntzün Alain Pierrine Mendi tinietako bigerren erabazlea :\nEntzün Philippe Pérez Xiberoko Mendi tinietako lasterkaldiaren ardüradüna :\n2010 Abuztua 26\nXiberoko Mendi tinietako auto lasterkaldia\nSetemearen 3 - 4 eta 5an, Xiberoko 54. Mendi tinietako auto lasterkaldia igaranen da. Segürtantxen aldetik arrau xorrotxak badira eta 3 ardatz handiak : kiroletako neurrien errespetüak - püblikoaren eta gidalarien segürtantxa eta azkenik üngürameneko neurrien errespetatzea. Lasterketaren antolatzeko, Automobil Federazionearen arrauak jarraikirik dira eta bada 2 urte jadanik üngüramena kontütan hartürik dela. Lasterketak "Natura 2000" sailkatürik diren güne zonbait zeiharkatzen beitü ondorioz, neurri xorrotx zonbait aplikatü beharko dü. Iragan astean, antolazaleak, estadoako zerbütxüak eta Olorueko suprefeta bildü dira, lan bilküra hortan, Mendi tinietako auto lasterketaren antolaketa aztertürik izan da.\nEntzün Philippe jamet suprefeta :\nAurten lasterketa ostiralearekin Oloruerik abiatüko da. Neskenegünarekin Iratin egonen da eta igandearekin Maidalenan ürrentüko.\nEntzün Philippe Perez Xiberoko Mendi tinietako lasterketaren ardüradüna :\n2010 Abuztua 27\nXiberoko eskühüskako txapelgoa\nXiberoko eskühüskako pelota txapelgoa aitzina doa. Igaran arramaiatzeko bigerren mailako finalak igaranik, laurdeneko finalak jokatüko dira agorrilaren 27 eta 28an. Eskühüskako erdi-finalak, Garindaine eta Muskildiko herriko besteen karri setemere 5 eta 12an jokatüko dira. Txapelketaren finala, Urdinarbeko besteen denboran ürrentüko da setemere 19an . Aurtenko lehiaketak 5 hilabete iraün dü Xiberoko plazen gainti giro hoberenean. Jokülari haboro eta maila goraxago ere ikusi ahal izan da.\nSoegin esküinean Webgüneko Berri llabürretan, txapelketako egitaroa\nEntzün bi ardüradün Erik Etxart eta Alain Mugordoy :\nIhautereak Eperra Ikastolan\n2013 Martxoa 05Kultura\nIhauteak ospatü dütüe Eperra Ikastolan. Sohütako ikastolako haurrek, Eüskal-Herriko ihauteriko koloreak jauntsi dütüe, i...


LGTBI+ harrotasunaren munduko eguna, aurten online – Gazteon KZ\nHistoriari erreparatuz, ekaina hertsiki lotuta dago mundu mailan LGTBI+ kolektiboaren harrotasunarekin. Ekaineko azken egunetan, mundu osoan egiten da festa bat, komunitatearen eskubideak aldarrikatzen dituena eta, aldi berean, komunitate horren berdintasuna eta tolerantzia soziala sustatzen dituena.\nBaina zergatik ospatzen da harrotasuna egun honetan? Galdera horri erantzuteko, denboran atzera joan behar da. 1969ko ekainaren 28ko goizaldean, New Yorkeko Stonewall Inn tabernan polizia-sarekada bat izan zen, eta gay kolektiboak, hainbeste errepresio eta beraien eskubideen urraketaz aspertuta, bat-bateko adierazpen batzuekin erantzun zuen, indarkeriazko istiluak eraginez.\nZoritxarrez, Stonewall Innekoa bezalako puben aurkako sarekadak ohikoak ziren garai hartan. Aldea zerak markatu zuen: Poliziak kontrola galdu zuela eta bezeroak matxinatu egin zirela. Greenwich Villageko poliziaren eta gay bizilagunen arteko tentsioa hainbat egunez luzatu zen, eta, aste gutxiren ondoren, homosexualak atxilotzeko beldurrik gabe aske egon zitezkeen lekuak izateko antolatu zen taldea.\nGay harrotasunaren lehen martxak 1970ean izan ziren, New Yorken eta Los Angelesen. Apurka-apurka, mundu osoko hiriak gehitu zitzaizkion, eta, ordutik, Pride Parades direlakoak edo Gay Harrotasunaren desfileak egiten dituzte, beraien eskubideak aldarrikatzeko. 2020ko ekainaren 27an, harrotasuna online, COVID-19aren ondorioz\nAurten, polizien eta gayen arteko lehen liskar horien 50. urteurrena ospatzen da, LGTBI+ kolektibo hori osatzen duten kideen esparru guztietan eskubideen berdintasunaren alde borrokatzeko. Mende erdi honetan, komunitate honen baldintzek hobekuntza nabarmena lortu dute alderdi guztietan, nahiz eta ez den ahaztu behar gaur egun ere, XXI. mendean, munduan badirela herrialdeak, gehienak Afrikan eta Asian, zeinetan homosexual izatea kartzela-zigorrarekin, bortxazko lanarekin, jazarpenarekin edo are heriotza-zigorrarekin kondenatuta dagoen, argi eta garbi homosexualtzat jotzeagatik.\nMundu mailan jasaten ari garen pandemiaren ondorioz, 2020an ez da manifestazio jendetsurik izango, ezta hainbat hiritako plazetan jarritako agertokirik ere, harrotasunaren eguna ospatzeko. Harrotasunaren ospakizun asko bertan behera utzi edo atzeratu behar izan diren arren (guztira, 100 baino gehiago izan dira orain arte krisi honen eraginpean egon direnak), gehienek erabaki dute ospakizunen formatua aldatu eta programazio birtual baten alde egitea, datorren urtera arte itxaron behar ez izateko.\nInterPride nazioarteko erakundeak, komunitate homosexualarentzako ekitaldi kulturalak antolatzeaz arduratzen denak, iragarri duenez, ekainaren 27an Global Pride izeneko ekitaldi bat izango da, eta munduko edozein harrotasun-ospakizunen antolatzaileei parte hartzeko deia egin die, online plataformak erabiliz, planetako edozein txokotatik LGTBI+ harrotasuna bizi dezagun. Ekainaren hasieran, antolakuntzak streaming bidez 2020ko harrotasunaren emanaldia ikusteko aukera emango duen plataforma iragarriko du. 24 orduz, esparru guztietako giza eskubideen ekintzaileen musika-emanaldiak, hitzaldiak eta mezuak ikusi ahal izango dira.\nHorrela, ekainaren 27an, larunbatean, online plataforma digitalen bidez, LGBTI+ Harrotasunaren Eguna ospatuko da. Festa hori gure etxeetatik mundu mailan gozatu ahal izango da, duela mende erdi hasi zen eta gaur egun lehen egunean bezain bizirik jarraitzen duen istorio baten hasiera izango da, eta LGTBI+ kolektiboaren aniztasunaren beharra eta edertasuna erakutsiko diote munduari.\n← Koronabirusaren udan, zeintzuk izan daitezke gure planak?\nHogeita hamar musikarik euren sorkuntza prozesua azalduko dute euskal institutuetan →


Kontratatzeko eta ez kontratatzeko salbuespenezko moduen azterlana Kontratatzeko eta ez kontratatzeko salbuespenezko moduen azterlana\nEuskadiko Gazteriaren Kontseiluak (EGK) kaleratu duen Euskadiko gazteak kontratatzeko eta ez kontratatzeko salbuespenezko moduei buruzko azterlan honek Euskadiko pertsona gazteei buruzko datu guztiak batu ditu, zenbat dauden kontratatzeko salbuespenezko moduen pean (praktiketako eta formakuntza kontratuak) eta zenbat ez kontratatzekoen pean (bekak, lanekoak ez diren praktikak, etab. ). Azken hauek pertsona gazteen eskubide sozioekonomikoen murrizketaren adibide dira.. Azterlana hiru ataletan banatzen da.\nLehenik, praktiketako kontratuak eta formakuntza kontratuak zertan datzan azaltzen da era laburrean; eta, jarraian, modalitate hauen pean kontratatuak izan diren Euskadiko pertsona gazteen bilakaera egiten da.\nBigarrenik, ez kontratatzeko salbuespeneko moduei buruzko azalpen laburra ematen da, esaterako lanekoak ez diren praktikak edo bekak. Era berean, zabaldutako inkesta eta honetatik lortutako emaitzak azaltzen dira. Kasu honetan ezinezkoa izan da modalitate hauen pean kontratatuta dauden gazteen kopuruari buruzko datuak lortzea, eta, hori dela-eta, analisi kualitatiboa egin da.


Economia Solidarioaren 6Pak – REAS Navarra-Nafarroa\nEconomia Solidarioaren 6Pak\nPublished by REAS Navarra on 27 July 2021 27 July 2021\n“ekonomiak zerbitzurako tresna izan behar da\nbizitzaren iraunkortasuna alderdi guztietan”\nEKONOMIA SOZIAL ETA SOLIDARIOA ekonomia kapitalistaren logiken ordezko proposamen bat da. Biztanleriaren ongizatera bideratutako praktika ekonomikoen multzoa da. Giza garapen jasangarrirako gizarte-eraldaketaren zerbitzura dagoen tresnatzat hartzen du bere jarduera. Praktika ekonomiko horiek tokian tokikoaren eta globalaren artean eraikitzen dira, ingurune sozialarekin eta ingurumenarekin konprometituta.\nDuela hamarkada batzuetatik hona, honako hauek sustatzen dira: zirkuitu ekonomiko alternatiboak, lan kolektiboan oinarritutako ekintzailetza soziala, ondasun eta zerbitzu komunen kudeaketa komunitarioa eta kooperatiboa sustatzea eta beste truke-modu batzuk garatzea (merkatu eta txanpon sozialak, lankidetza- eta lankidetza-kontsumoa, etab.).\nEkonomia Solidarioaren Printzipioen Gutunak definitzen du ESS.\n1. EKITATE-PRINTZIPIOA. Berdintasuna funtsezko helburu soziala da. Gure desberdintasunak onartzearekin eta errespetuarekin lotzean, “ekitatea” sortzen da, berdintasunean justiziaren printzipio etiko gisa. Pertsona guztiak duintasun bereko subjektutzat hartzen dituen balioa da, eskubide eta aukeretan berdintzat hartzen gaituena.\n2. LAN PRINTZIPIOA. Lanaren ikuskera ekonomian eta komunitatean parte hartzeko testuinguru sozial eta instituzional zabal batean kokatzen dugu. Lanaren giza, gizarte, politika, ekonomia eta kultura dimentsioa nabarmendu eta indartu behar da, pertsonen gaitasunak garatzeko.\n3. INGURUMEN-JASANGARRITASUNAREN PRINTZIPIOA. Gure jarduera produktibo eta ekonomiko guztia naturarekin lotuta dago, naturarekin dugun harreman ona aberastasun ekonomikoaren eta osasun onaren iturri da. Hori dela eta, beharrezkoa da ingurumenaren jasangarritasuna gure ekintza guztietan sartzea, pixkanaka gure ingurumen-inpaktua ebaluatuz eta murriztuz.\n4. LANKIDETZA-PRINTZIPIOA. Pertsonen arteko lankidetza, lehiaren ordez, gure erakundeen barruan eta kanpoan. Lankidetzan aritzea gizarte-eredu bat taldean eraikitzea da, tokiko garapen harmonikoan, bidezko merkataritza harremanetan, berdintasunean, konfiantzan, erantzukidetasunean, gardentasunean, errespetuan… oinarrituta, eta, aldi berean, bakoitzaren autonomia errespetatuz, ahalik eta horizontaltasun handiena bermatzen dutenak.\n5. “IRABAZI ASMORIK GABE” PRINTZIPIOA. Desberdindu bahar da edozein jarduera ekonomikok errentagarri egiten duen irabazi ekonomikoa eta lukroa bereiziz jardueraren helburu bakarra. ESS ereduaren helburua da pertsonen garapen integrala, kolektiboa eta indibiduala lortzea, eta, bitarteko gisa, ekonomikoki bideragarriak, jasangarriak eta osotara errentagarriak diren proiektuen kudeaketa eraginkorra egitea. Proiektu horien onurak inbertitu eta birbanatu egiten dira. Gure jarduerek proiektuen helburu soziala hobetzeko edo zabaltzeko eta interes orokorreko beste ekimen batzuei laguntzeko balio dute.\n6. INGURUNEAREKIKO KONPROMISOAREN PRINTZIPIOA. Tokiko garapen iraunkor eta komunitarioan parte hartzea da. Lurraldean eta gizarte ingurunean integratzean datza. Horretarako, sareetan parte hartzea eta hurbileko sare sozial eta ekonomikoko beste erakunde batzuekiko lankidetza, esparru geografiko beraren barruan, funtsezkoak dira beharrezko trantsizio eko-sozialerako, mikro eta makro, toki eta global-arloen artean ibiltzeko beharrari erantzuteko.


UEMAk eta Udalbiltzak bilera egin dute lankidetzaren inguruan hitz egiteko. | UEMA - Udalerri Euskaldunen Mankomunitatea\nHasiera » Zehaztu gabe » UEMAk eta Udalbiltzak bilera egin dute lankidetzaren inguruan hitz egiteko.\nUEMAk eta Udalbiltzak bilera egin dute lankidetzaren inguruan hitz egiteko.\n2013(e)ko uztailak 23 Zehaztu gabe Erantzunak desaktibatuta daude UEMAk eta Udalbiltzak bilera egin dute lankidetzaren inguruan hitz egiteko. sarreran\nArgazkian, ezkerretik: Maite Iturre Udalbiltzako lehendakariordea, Maren Belastegi UEMAko lehendakaria, Miren Segurola UEMAko koordinatzailea, Mertxe Aizpurua Udalbiltzako lehendakaria eta Xanti Kiroga Udalbiltzako zuzendaria.\nUEMA Udalerri Euskaldunen Mankomunitateak eta Udalbiltza nazio instituzioak bilera egin dute gaur, Usurbilen. Euren gogoeten berri eman diote elkarri, eta lankidetzaren inguruan hitz egin dute.\nUEMAk insitituzio eta eragile desberdinekin elkarlanean dihardu udalerri euskaldunen erabateko euskalduntzea bultzatzeko. Udalerri euskaldunek euskararen geroan jokatzen duten paper garrantzitsua aitortuta, udalerri horietatik euskara normalizatzeko egiten den esfortzua, eragile eta instituzioen inplikazioarekin laguntzea nahi du Mankomunitateak.\nUEMAren nahia da egiten dituen harremanak hiru gairen ingurukoak izatea:\nAurreko albistea “Kontratazioetan hizkuntza baldintzak ezarrita herritarren hizkuntza eskubideak babesten dira”\nHurrengo albisteaZarauzko Udala euskara hutsean ariko da herritarrekin irailetik aurrera


Urtxintxek ehungileen greba hautsi omen zutenekoa\nKataluniako ehungintza fabrika 1911n. Les Vagues de Manresa\nManlleu (Katalunia), XX. mende hasiera. Bartzelonako inguru osoan bezala, Ter ibaiak zeharkatzen duen udalerrian garapen industrial bizkorra izan zen aurreko mendean, energia hidraulikoak mugiarazten zituen ehungailuei esker. Baina mende aldaketarekin bat, ehungintzaren krisialdia iritsi zen, Espainiak azken koloniak galdu izanak merkatua asko murriztu zuelako gehienbat. Langileen baldintzak, aurrez ere gogorrak, larriagotu egin ziren, eta inguruko beste askok bezala, Manlleuko ehungileek grebara jotzea erabaki zuten behin baino gehiagotan.\nEhungintza fabriketako jabeak grebalarien eskulana ordezkatuko zuten langileen bila aldameneko herrira joan omen ziren, Santa María de Corcó-ra. Baita ehungailuak martxan izateko adinako taldea bildu ere. Santa María de Corcóri L’Esquirol (katalanez, “urtxintxa”) ere esaten diote, herrian izen bereko taberna ezaguna zegoelako, eta tabernan, kaiola batean sartuta, karraskari txikia. Horrenbestez, Manlleuko grebalariak haien ordez jarduten zuten greba-hausleei esquirol esaten hasi omen zitzaien. Izengoiti bitxia pixkanaka zabaldu zen, Kataluniako mugak ere gainditu zituen eta greba-hausleren sinonimo da gaur egun gaztelania hitz egiten den lurraldeetan. Horixe da behintzat RAEk (Espainiako Errege Akadamiak) bere hiztegian, esquirol hitzari dagokion atalean, jasotzen duen azalpena.\nBertsio hori bera jaso zuen Rafael Puget Manlleuko industrialariak bere memorietan, Josep Pla idazleak Un senyor de Barcelona (1945) lanean aipatu bezala. Gainera, Pugeten arabera, goitizena Katalunia osoko lehenengo grebetako batean sortu zen.\nBeste iturri batzuen arabera, ordea, eskirol ezizenaren jatorria zaharragoa da, Kataluniako langile mugimendua jaiotzearekin bat sortutakoa, hau da, langileak greba borroka tresna gisa erabiltzen hasi baino lehenagokoa.\nBigarren bertsio hori hemerotekan bermatzen da; 1941. urteko artikulu batean dagoeneko eskirolak aipatzen dira, eta kazetaria ez da Santa María de Corcóko biztanleez ari. Urte horretan, Igualada herrian, Bartzelonako Ehungileen Mutualitatea ezartzeak protestak eta liskarrak eragin zituen. Testuinguru horretan, mutualitatearekin bat egin zuten langileei “urtxintxa” esaten omen zieten, eta bazkide ez zirenei, aldiz, “mairu”.


Ostiralean hiru erakusketatik lehena irekiko du Jon Santosek …, por favor aretoan »\nmartxoak 13 |\nHeldu den ostiralean Jon Santosen erakusketa inauguratuko du …, por favor aretoak. Bertatik adierazi dutenez “proposamen interesgarria” dadarkigu Santosek, 15 egunetan hiru erakusketa ezberdin muntatuko baititu: Y en un solo trazo se …\nFinalerako aukera du oraindik Leitzaundik »\nBardoak 2012 bertso txapelketako finalaurreko lehen saioa egin dute Leitzaundi taldekoek Iturenen, bertako Erauntsi taldearen aurka. Saio «oso parekatua» izan dela esan du Iñigo Sagastibeltza Leitzaundi taldeko bertsolariak, baina azkenean Erauntsik…\nAnartz Zuazua: “Gurasoak umeak bezala egoten dira, begiak zabal-zabalik dituztela” »\nAnartz Zuazua, Asier Sota eta Julen Vega aktore donostiarrek ‘Ali baba eta 40 lapurrak’ antzeztuko dute dFerian Bere antzerki taldea sortu nahi zuen aspalditik, eta aukera izan duen bezain laster, Borobil Teatroa sortu du Anartz Zuazuak (Gros, 1973). «Krisi garaian egonda ere, aukera izan dut. Garbi nuen ezin nuela diru laguntzarik eskatu, epez kanpo nenbilelako. Gainera, ezin nuen eskubideak ordaindu beharko nituzkeen ikuskizun handi batekin hasi. Beraz, autorea ezezaguna izanik, klasiko batera jo nuen, Ali Baba eta 40 lapurrak», adierazi dio aktore eta zuzendariak IRUTXULOKO HITZAri. Atzo hasi zen dFeria jaialdian izango da ikuskizuna; abiapuntua, Pertsiako egur biltzaile behartsuaren istorio ezaguna izango du, baina oso era berezian kontatuko dute. «Betidanik gogoko izan dudan istorioa da, eta pertsonaia asko dituenez, aukera asko ematen ditu», gehitu du Zuazuak. Hiru aktore, 20 pertsonaia Ohotza gainean hiru aktore baino ez dira egongo, Anartz Zuazua bera, Asier Sota eta Julen Vega; hiruak donostiarrak. «Ez dugu eszenografiarik erabiltzen, bost alfonbra soilik. Hiru aktore izango gara 55 minutuz taula gainean, istorio hori kontatzen. Ez dugu beste objekturik erabiliko, guk egiten dugu dena». Zehazki, hiru aktoreen artean, 20 pertsonaia inguru antzeztuko dituzte, eta pertsonaia batetik bestera oso azkar igaroko direnez, darwish jantzia erabiltzen dute uneoro. «Darwishez jantzita goaz, […]\nDonostia Europako kultur hiriburu izendatu dutela lau haizetara zabaldu nahi dute »\nMarrazki eta esloganak biltzeko tailerrak antolatuko dituzte martxoaren 27, 28, 29 eta 30ean San Telmon  Maiatza hilabete berezia izango da Donostia 2016 Europako kultur hiriburutzarentzat. Maiatzaren 10 ala 11n Europako Kultur ministroak elkartuko dira Bruselan eta ofizialki izendatuko dute Donostia 2016ko Europako kultur hiriburu, Poloniako Wroclaw hiriarekin batera. «Europako kultur hiriburu garela» lau haizetara zabaltzeko Abiapuntuak izeneko kanpaina jarri dute abian. «Hautagai izateari utzi eta hiriburu bezala fase berri bat jarriko dugulako abian», azaldu du Eva Salaberria Donostia 2016 Bulegoaren koordinatzaile eta kudeatzaileak. Donostia 2016 beste fase batean murgildu dela herritar guztiak ohar daitezen, orain arte kale eta ekipamenduetan jarri dituzten kartel eta esloganak aldatuko dituzte. Aldaketa horretarako, bada, orain arte jarraitutako irizpideei eutsiko diete. Alegia, herritarren parte hartzea sustatutako dute kanpainarentzako ideia eta irudirik ikusgarri eta erakargarrienak lortzeko. «Prozesua bera ezinbestekoa» izango dela eta kanpaina horren bidez hirian dagoen «aniztasuna» islatzea izango dutela helburu jakinarazi du Eva Salaberria kudeatzaileak. Egungo afixak berritzen lagundu nahi duten herritarrentzat tailer berezi bat antolatuko dute San Telmo museoko laborategian, martxoaren 27an, 28an, 29an eta 30ean. Herritar bakoitzak lau tailerretako batean parte hartu beharko du. Hala, parte hartzaileei helaraziko zaizkien galderei erantzunez marrazkiak egingo dituzte paper batean. Marrazki eta ideia guztiekin mosaiko bat […]\nNantesko Espainiako Zinemaren jaialdian leiho bat irekiko diote euskal zinemari »\nmartxoak 12 |\nNantesko Espainiako Zinemaren jaialdiak aurten ere leiho bat zabalduko dio euskal zinemari. Etxepare Institutua eta Euskadiko Filmategiaren laguntzari esker, hainbat euskal zinemagileren lanak proiektatuko dituzte Nantesen martxoaren 15ean hasi eta 25e…\nKarmele Mitxelenak Mariasun Landa Saria irabazi du »\nEmakumeen Eguneko ekitaldien haritik, larunbatean jakinarazi zituzten Mariasun Landa Sariaren irabazleen izenak. Karmele Mitxelena eta Maite Ruiz de Azua dira. Lehenengoak Sorkun musikariari buruzko lana idatzi du, eta bigarrenak, berriz, senide bat iz…\nMarisa Pregoren margolanak Errenterian ikus daitezke »\nErrenteria-Oreretako bi aretotan zintzilikatu ditu margolari trintxerpetarrak bere lanak: Gaztelu ostatuan eta Zubia kafetegian. Gaztelun hamabi koadro jarri ditu, eta gehienak leiho batetik ikusitako paisaiak dira. Apirila bitartean izango dira koadro…\nDonostia 2016 izendapen ofizialerako prestatzen ari da »\n2016ko Europako kultur hiriburu izateko hautagai izatetik hiriburu izateko unea iristeko gutxi falta da. Gertakari asko elkartuko dira izendapenaren egunaren inguruan. Maiatzaren 9an Europaren Eguna izango da. Maiatzaren 10ean edo 11n izendapen ofiziala iritsiko da. Maiatzaren 11, 12 eta 13an Olatu Talka jaialdiaren hirugarren ekitaldia egingo dute. Gainera, aurrerantzean proiektua kudeatuko duen Donostia 2016 Fundazioa egitura juridiko berria ordurako prest izango da. Donostia 2016 bulegoan hautagaitzaren faseari amaiera eman eta berriari hasiera emateko egiturak eta asmoak prestatzen ari dira jada, eta gaur aurreratu dituzte batzuk. Partaidetza eskatu die herritarrei. Izan ere, hautagaitzaren lonak eta banderolak aldatu behar dira. Eraldaketa horretan sortzaile eta ekoizle izatera gonbidatu diete herritarrei Abiapuntuak izeneko kanpainaren bitartez. “Horiek denak egingo ditugu sorkuntza metodologia oso erraz batekin. Partaidetzaren bitartez gure hiria bizi duten 100 pertsona gonbidatuko ditugu. Izan daitezela beraiek lona hauen sortzale, eta kultur hiriburu izatearen sentimendua adierazten dutenak”, adierazi du Ainara Martin 2016ren zuzendari artistikoak. Bi modutara parte har daiteke. Batetik, San Telmo Museoko laborategian martxoaren 27, 28 , 29 eta 30ean egingo dituzten tailerretan parte hartuz. Horretarako orain eman behar da izena, eta aurkeztutako guztien artean 100 lagun hautatuko dituzte. Sare sozialen bidez ere parte har daiteke. Sare sozialetan, berriz, sloganak landuko dituzte. Abiapuntuak.eu webgunean […]\nLazkao Txikiren omeneko bertso-afarirako izena eman behar da »\nJoxe Migel Iztueta ‘Lazkao Txiki’ bertsolaria hil zela 19 urte beteko dira hil honetan. Urteroko legez, eta bertsolaria oroitzeko, ekitaldi bat antolatu dute Goierriko Euskal Eskola elkarteak, Lazkao Txiki Taldeak eta Lartxai elkarteak. Ber…\nZaldibiako herri ataria erabilgarri dute zaldibiarrek eta bertako elkarteek »\nOstiralaz geroz, erabilgarri dago Zaldibian sortu duten ‘zaldibia.org‘ webgunea. Herriko elkarte, talde eta eragileen informazioa jasoko du bakoitzak aparte landutako blogen bateratzaileak. Momentuz herriko hamar taldek hornituko dute herriko bizitzaren ispilu eta jakinarazle bihurtu nahi duen atariak, baina udala —ekimenaren sustatzailea— erakunde nahiz talde gehiagorekin harremanetan da, webera gehi daitezen. Blog ugariren bateratzaile da ataria. Talde bakoitzak bere gunea du, ‘zaldibia.org’ euskarrian bertan. Informazioaren kudeaketa eta berrien argitarapena elkarte bakoitzaren esku dago. Ondoren, blog bakoitzetik albistegi nagusira igoko dira argitaratutako ‘post’-ak. Agenda ere badu, egunez egun Zaldibian zer dagoen zehazten duena. Elkarteek zuten “komunikazio beharra” ase nahi izan du udalak egitasmoarekin. Hala, herrian lan egiten duten talde ugariren ekitaldien nahiz ekimenen berri zabaldu ahalko dute webgunearen bitartez, eta, aldi berean, zaldibiarrek pantaila bakarrean jaso ahalko dute bertako bizitzaren taupada. Norbere posta elektronikoan jaso daitekeen buletinera harpidetza egin liteke, azkeneko sarreren ohartarazpena hartzeko. (Informazio gehiago, biharko Goierriko Hitzan, papereko edizioan nahiz goierriekialdea.hitza.eus webguneko ‘Paperekoak’ sailean)


ZUMAIAKO HERRI ESKOLA HH: martxoa 2019\n2019(e)ko martxoakren 25(a), astelehena\nSORTZEN ETA ESPERIMENTATZEN HH 5 URTE 19-03-15\nOraingo honetan zientzia tailerrean sorkuntzari bidea eman diogu: Batetik, zazpi egunetan estalatitak sortu ditugu eta koloreak buruz behera jarriz atzekoz aurrera ikusi ditugu. Eta bestetik, puxikekin suziriak egin ditugu. Benetan jarduera interesgarriak!!!\nEgilea: ZUMAIAKO HERRI ESKOLA HH ordua: 11:30 iruzkinik ez:\n2019(e)ko martxoakren 15(a), ostirala\nHH3KOAK PARKEAZ GOZATZEN\nOtsaileko eguraldi ederrari esker, ostiral arratsaldeetan, Sagarbideko parke berrituaz eta Endañetako parkeaz gozatzera atera gara.\nNaturarekin kontaktuan ederki pasa dugu, nahiz eta erabat zikindu garen. Jolasetan gure gorputzak ematen dizkigun aukerak eta trebeziak probatzen aritu gara, emozioz beterik.\nEgilea: ZUMAIAKO HERRI ESKOLA HH ordua: 09:13 iruzkinik ez:\n2019(e)ko martxoakren 12(a), asteartea\nHH4. GURASO BISITAK\nOtsailean bisita ugari izan ditugu.Oso gurtura ibili gera eta hemen sortu dugun bideotxoa.\nEgilea: ZUMAIAKO HERRI ESKOLA HH ordua: 17:40 iruzkinik ez:\n2019(e)ko martxoakren 7(a), osteguna\nErizaina gure gelan\nOraingoan HH5D gelako Anneren ama etorri zaigu bisitan. Bera erizaina da eta bere lanbidearen berri eman digu. Fonendoskipioarekin bihotz taupadak entzun ditugu, haurrak erditzea nola izaten den ikasi dugu (epidural eta guzti), tripako mina eta belarriko mina nola sendatzen diren ikusi dugu, eskaiola jartzen ikasi eta bizi izan dugu… Eskerrik asko Leire!\nEgilea: ZUMAIAKO HERRI ESKOLA HH ordua: 09:02 iruzkinik ez:\n2019(e)ko martxoakren 6(a), asteazkena\nESPERIMENTATZEN HH5 URTE\nBenetan harrigarriak otsailean egin ditugun esperimenduak: kandelarekin, koloranteak erabiliz….botilan puxika puztuz…..zuloa eginez ura ez dela erortzen…….gezurra dirudi baina hala da gure ZIENTZIA!!!\nEgilea: ZUMAIAKO HERRI ESKOLA HH ordua: 13:00 iruzkinik ez:\nGurasoen bisita berri bat izan dugu. HH5C gelako Aratzen ama etorri zaigu hizkuntza tailerrera ipuin bat kontatu eta hainbat ekintza egitera. Ekintza hauek amaituta zientzia tailerrean jarraitzeko aukera izan dugu. Oso gustura egon gara! Mila esker Silvia\nEgilea: ZUMAIAKO HERRI ESKOLA HH ordua: 12:52 iruzkinik ez:\nAzken egunotan arte tailerrean izan ditugun gurasoen bisiten berri emateko idazten dizuegu\nEgilea: ZUMAIAKO HERRI ESKOLA HH ordua: 12:46 iruzkinik ez:\n2019(e)ko martxoakren 5(a), asteartea\nPAPERAREKIN JOLASEAN (2019-02-28)\nOtsailean elurrik egin ez duenez, guk sortu dugu elurra. IUFI!!!\nEgilea: ZUMAIAKO HERRI ESKOLA HH ordua: 14:51 iruzkinik ez:\n▼ martxoa (8)\nSORTZEN ETA ESPERIMENTATZEN HH 5 URTE ...


Mezu handiko irudi txikiak\nJende askorentzat komikiak argazki liburuak baino ez dira. Diseinatutako liburuxken atzean askoz gehiago dago. Irudiak antzinatik erabili izan dira ondorengoei istorioak kontatzeko.\nHaurrentzako komikiak - entretenigarriak eta hezitzaileak\nKomikien ospearen arrazoia ipuinen diseinu artistikoan dago. Komikiek istorioak hitzek inoiz egin ezin duten moduan transmititzen dituzte istorioak. Komiki klasikoak superheroiei, ahateei edo zientzia fikziozko istorioei buruzko istorioak dira, baina aldizkarietako istorioek ez dute mugarik. Liburuetan aurki daitezkeen ia genero guztiek dute komiki baten baliokidea.\nKomikiak bereziki ezagunak dira haurrekin, irudi bizien eta ipuin zirraragarrien konbinazioak umeak fantasiazko munduan azkar murgiltzen baititu. Eta komikiak ikaskuntza-efektua eta eragin bezain positiboa izan dezakete literatura klasikoa bezain ongi.\nKomikiak zaharrak eta itxarongela irakurtzen irakurtzeko moduan aurki daitezkeela uste duen edonor oso gaizki dago. Azken urteotan komunikabide berriak haurren artean oso azkar bihurtu badira ere, hala da Asterix & Obelix oder Mickey sagua oraindik arrakasta luzeko arrakasta klasikoak.\nIrudi koloretsuak irakurtzeko adina gainditzen duten haur handi batzuk ez dira sekula gai izan mundu hauetako magiatik erabat ihes egiteko. Zerk egiten du hain ezaguna komikia eta zergatik ari dira horren bueltan itzultzen?\nKomiki batean, istorioa liburuxka hauek sortu zirenean eskuz egindako marrazki soilak ziren irudi batzuen moduan kontatzen da. Hitz batzuk nahikoak dira adierazpen grafikoa azpimarratzeko eta zapore egokia emateko.\nGaur egun heldu askok oraindik gogoan izango dituzte haurtzaroan haientzat hain garrantzitsuak izan ziren komikiak. Zifrak - gaur egun irakurleak duen adinaren arabera - ziurrenik inprimatuta eta koloretan zeuden. Aurrekoekin gauza bera zuten komunean: zatitxoetan hizketa burbuilak eta pentsamendu lainoak bikainak ziren!\nAdierazpenak galdera ikur edo harridura ikur batzuekin ordezkatu ziren, nahikoa zen irakurle guztiek pertsonaien sentimenduekin bat egiten zutelako. Baina, jakina, testuak ere inprimatu ziren irudiekin bat etortzeko, esaldi labur eta laburrez kontatzen zuten istorioa. Komikiei ere deitu zitzaien arte sekuentziala espazio txikienean argazki istorio bat kontatzeko gai direlako.\nKomikiak haurren artean hain ezagunak diren arrazoia irakurle talde honen esanahiak etengabe eramaten dituztela da dibertigarria, bitxia edo dibertigarria pareka daiteke. Ez zaie axola koaderno txiki eta koloretsuen inguruan nagusi ziren helduek sortutako zalaparta. Dibertigarriak eta entretenigarriak eta oraindik zirraragarriak irudituko zaizkizu gaur egungo aisialdi digitalaren munduan ere.\nZalantzarik, iradokizunik, kritikarik edo akatsen bat aurkitu al duzu? Falta al zaizu salatu beharko genukeen gaia edo sortu beharko genukeen marrazkia? Hitz egin gurekin.\nHelduek aldizka irakurri beharko lukete\nAuthor editorial langileakArgitaratzean 23. Maiatzaren 2021 15. Uztailaren 2021 Kategoriak Hezkuntza, haurreskola eta eskolaTags Komiki, Comics, komikiak irakurri, Lehen irakurlea, Haurrentzako komikiak\nItzuli Aurreko mezua: Proteina ogia labean - elikadura osasuntsua\ngehiago Hurrengo mezua: Ekologikoki eta modu iraunkorrean bizitzea | Bizimodua


Enkriptatu Windows pendrive Windows-en doako aplikazioekin Gadgeten berriak\nGaur egun, jende askok poltsikoan eraman dezake USB flash drive bat, agian tamaina nahiko txikia eta edukiera oso handia, fabrikatzaile kopuru ezberdinek urte batzuk daramatzaten ezaugarria.\nUSB flash unitate honetan gordetako informazioak garrantzi handia badu, agian segurtasun gehigarri batekin babestea pentsatu beharko zenuke; Windows sistema eragile gehienek lagundu dezaketen jatorrizko funtzioa duteUSB pendrive honetara ifrar, Zoritxarrez, bertsio batzuek funtzio eta teknologia hori onartzen ez badute ere, jarraian hitz egingo dugu zure gailua enkriptatu ahal izateko erabil ditzakezun bost alternatiben gomendioarekin.\n1 Windows jatorrizko tresna USB flash unitate bat enkriptatzeko\n4 Fitxategia doako segurua\n5 USB Flash segurtasuna\nWindows jatorrizko tresna USB flash unitate bat enkriptatzeko\nGoialdean aipatu dugun moduan, Microsoftek proposatutako jatorrizko tresna dago aurrerantzean ikusitako Windows bertsioetarako, USB pendrive arazorik edo zailtasun handirik gabe enkriptatzen lagunduko dizuna. Egin behar duzun guztia fitxategi esploratzailea Windows-en irekitzea da eta saiatu zure USB pendrive-ren unitate hizkia aurkitzen, gero saguaren eskuineko botoiarekin hautatu beharrik aktibatu funtzio hori laster-menutik, behean jarriko dugun harrapaketaren oso antzeko zerbait lortuz.\nHala ere, Windows XP erabiltzaileek ez dute zorte bera izaten, ez dutelako USB pendrive enkriptatzeko aukerarik izango; egin dezaketena da irakurri horietako edozein tresna batekin hori Microsoft-ek proposatu zuen eta zuk ahal duzula deskargatu esteka honetatik.\nMicrosoft-en jatorrizko tresna erabili nahi ez baduzu, saia zaitezke «erabiltzenDiskCryptor«Kode irekia da eta aukera osagarri gehiago izateko aukera ematen du.\nAdibidez, tresna honekin aukeratu dezakezun AES, Serpent eta Twofish enkriptatze mailaz gain, erabiltzaileak ere CD-ROM, DVD disko bat enkriptatzea erabaki dezakezu eta nola ez, USB pendrive-a; Tresnak sistema eragilearen berrabiaraztea eskatzen du eta behin enkriptatzea exekutatu ondoren, denbora beharko da prozesua gailu osoan burutuko delako; bateragarritasuna Windows 2000tik Windows 8.1ra bitartekoa da garatzailearen arabera.\nAlternatiba honekin, erabiltzaileak bi moduen artean aukeratu beharko du USB pendrive bat enkriptatzeko, lan mota honetan duten esperientzia mailaren arabera egin behar dena.\nLehenengo aukerak edukiontzi fitxategiak sortzen ditu USB unitate berean, eta beste prozedurak egitea proposatzen du edukiontzi gisa funtzionatuko duen partizioa, begi arraroentzat guztiz ikusezina izango den gauza bera. Erosotasuna bikaina da, lehenengo modua erabiltzaile arrunt batek fitxategi esploratzailearekin berrikus dezakeelako eta, beraz, fitxategi horiek ezabatu ikusgai daudenez.\nFitxategia doako segurua\nTresna honen doakotasuna » Fitxategia doako segurua»Baldintzapekoa da, instalazio prozesuan pantaila batzuk agertuko baitira erabiltzaileari tresna osagarriak instalatzeko gomendatzen dutenak, «AdWare» gisa hartzen direnak; Haiekin topo egiten baduzu, haien instalazioa baztertu beharko zenuke, gero ezabatu beharrik ez izateko.\nAlternatiba hau erabiltzearen komenigarritasuna da erabiltzaileak nahi duena soilik enkriptatzeko aukera izango duela, horrek esan nahi du karpeta batzuk bakarrik aukeratu ditzakezu USB memorian dago, azkar enkriptatzeko.\nUSB Flash segurtasuna\nArestian aipatutako alternatiben ia antzekoa, «USB Flash segurtasuna»USB memoria enkriptatzeko erabiliko den edukiontzi txiki bat ere sortzen du. Unitate honen barruko espazio txiki baten gainean jarduten du, gutxi gorabehera 5 MB baino gehiago ez dituena.\nUSB pendrive ordenagailu pertsonalaren portuan sartzen denean, edukiontzi honetako fitxategiek berehala funtzionatzen dute, haien edukia eginez, eskuraezina da desblokeatzeko pasahitza ez baduzu. Jakina, azken alternatiba honek eragozpen batzuk izan ditzake esperientziadun erabiltzaile batek "Windows Disko Kudeatzailea" irekitzen badu partizioa ikusteko eta, beraz, klik bakarrarekin ezabatzeko.\nArtikuluaren bide osoa: Gadgeten berriak » General » software » Windows-en gure USB pendrive enkriptatzeko 5 alternatiba


Eskualdeko baserritarrak eta hauek ekoiztutako produktuak bultzatzeko helburuarekin, larunbat honetan, urriak 27, goizeko 10:00etatik 15:00etara Bertatik Bertara azoka berezia ospatuko dugu. Azkenean, eguraldi txarra izango dugula ikusita Urretxuko Iparraguirre plazara lekualdatu dugu.\nNolanahi ere, baserritarrak han egongo dira zuzenean beraien produktuak plazaratzen eta saltzen. Horrela eztia, gazta, fruta, barazkiak, ogia eta oilaskoa erosteko eta ekoizleak ezagutzeko aukera aparta izango dugu.\nBaina ez gara horrekin konformatzen, izan ere, baserritarrak proposatutako azoka honetan gertuko eta garaiko produktuak ezagutu eta erosteaz gain, hara gerturatzen direnentzako zenbait ekintza ezberdin eskainiko dira.\nAlde batetik, Zumarragako Leturiondo baserriko txekor haragiarekin eginiko pintxoak euro baten truke salduko dira 12:30etatik 15:00etara. Haragia prest edukitzeko, aurreko egunean hasiko dira 259 kiloko txekorra burruntzi erara egosten, sukaldatzeko teknika honen bitartez, ikatz begetalaren beroaren gainean, 24 orduz txekor osoa erretzen ipintzen baita.\nBestaldetik, 10:00etatik 12:30etara familientzako bi tailer ezberdin egingo dira. Batetik, Gabiriako Baztarrika baserrikoek artzain gazta nola ekoizten den erakutsiko digute eta, bestetik, Urretxuko Begibakarrekoek taloak egingo dituzte etxeko txikiekin.\nGainera, 14:00tan eskualdeko produktuez osatutako lote ezberdinak zozketatuko dira eta goiz osoa musikarekin girotuta egongo da, jai-giro alaia sortzeko asmoz.\nEkoizleak ezagutu, produktuak dastatu eta erosi, elkarrekin ikasi eta zozketa ezberdinek goiz osoko programa gozo-gozo bat eskaintzen digute.\nBeraz, gorde data. Larunbatan, urriak 27, goizeko 10:00etatik 15:00etara Areizaga Kalebarren plazan ikusiko dugu elkar. Gerturatu zaitez!\nEtiketak: azoka, baserritarrak, bertatik bertara


Udalak Katea-Plaiaundi korridoreko trenbide-eremuaren antolamendua aztertzeko ikerlana abiatu du – Irunero\n2020ko urtarrileko osoko bilkuran, Udalbatzak aho batez onetsi zuen Vía Irun proiektuko eremua antolatzeko irizpide eta helburuen dokumentua. Erabaki horren ondorioz, Katetik Plaiaundira doan korridore osoan trenbide-eremuaren antolamendua aztertzeko konpromisoa hartu zuen Udal Gobernuak.\nHarrezkero, azken hilabeteotan, zenbait albiste positibo izan dira, eta, horiei esker, aurrera doa hiriarentzat hain garrantzitsua den Vía Irun proiektua. Horren adibide dira, esaterako, Vía Irun gidatzeko Zaisak estatusa aldatu izana edo Udalak ADIFen proiektuak jaso izana, hala Irunerako geltoki intermodalaren proiektua nola abiadura handiko trena gure herrira iristea ahalbidetuko duen hirugarren hariaren proiektua.\nEsparru horretan, proiektua garatzeko urrats berriak eman dira. Katea eta Plaiaundi artean Irungo trenbide-eremua antolatzeko azterlana idaztea enkargatuko du Udalak. Pleguak kontratazio-fasean daude, eta enpresa garrantzitsuen arreta bereganatu du proiektuak. Orain haien proposamenak aztertu behar dira. Esleitu ondoren, kalkulatzen da urtebete inguru beharko dela behin betiko dokumentua aurkezteko.\nAsmoa hiri-proiektuaren ikuspegi osoa Irungo trenbide-ingurune osoan integratuko duen azterlana egitea da, elementu hauek kontuan hartuta: korridore berde bat egitea ardatz osoan zehar, eta ETS, Topoaren operadorea, integratzeko ekimena aprobetxatzea egungo geltokiak berritzeko.\nEra berean, lan honek irtenbide posible bat lantzeko aukera ematen du, gero ADIFi helaraziko zaiona, hirugarren haria ezartzeko proiektua egikaritzeko unean kontutan izan dezan. Irtenbideak Katea auzoan gaineko pasabideak eraistea planteatzen du. Halaber, bideak estaltzeko eta eremu osoa berroneratzeko aukerak aztertu ahal izango dira, Lope de Irigoyen eta Cipriano Larrañaga kaleen arteko loturaren inguruan eta Coloneko zubien eta saihesbidearen artean. Helburua Katea eta López de Becerra inguruetan gutxienez antolamendu-proposamenak izatea da. Erdialdeko eremuan, egungo proiektuetan aurrera egiteko proposamenak aztertuko dira, trenbide-lurzoruetan eskumena duten administrazioekin adostu beharreko etorkizuneko jarduketetarako gida izan daitezen.\nLópez de Becerra kaleko aukera\nAipatzekoa da Katea-Erdialdea eta López de Becerra ekimen pribatuko eremuak direla. Hala ere, jabe ugari daudelako eta gehiengoa den jabetzarik ez dagoelako, zaildu egiten da haiek garatzea. Aipatu behar da Vía Irun operazio guztia lurraldearentzat hiri-berroneratzeko proiektu estrategikotzat hartu duela Gipuzkoako Aldundiak. Alde horretatik, azterlan horrek 75.000 euroko diru-laguntza jaso du Mugikortasuneko eta Lurralde Antolaketako Departamentuaren aldetik.\nPosted in BerriakTagged irun, irunero, Katea, Korridorea, Plaiaundi, Trenbide-eremua, Trenbideak, udala, Via Irun


Justizia Errestauratiboa - Justizia Administrazioa Euskadin\nHemen zaude: Justizia > Justizia Errestauratiboa > Zer eskaintzen dugu?\nGure funtzioaren ardatzak\nEstatistikak eta memoriak\nJEZrekin harremanetan jarri\nBiktimari: dagokion gatazka ebazteko eta eraldatzeko protagonismoa ematea, abiarazitako prozedura ulertzen laguntzea eta arau-hausleak eragindako kaltea konpontzea.\nArau-hausleari: eginikoaren eta biktimari eragindako kalte-galeren ardura hartzea, egindako kaltea konpontzea, eta zein prozesutan sartuta dagoen hobeto ulertzea.\nJustizia Administrazioari: lan-zama arintzea eta, aldi berean, gatazka ebazteko prozesua aberastea, alderdien arteko komunikazioaren bidez eta zigor-prozedura formaletik at gelditzen diren alderdien ezaugarri subjektiboak baliatuta. Horrela, zigor hutsa aplikatu beharrean, sakontasun handiagoko irtenbide adostua lortzen da.\nKomunitateari/gizarteari: elkarrizketan, parte hartzean eta adostutako akordioetan oinarritzen diren gatazkak konpontzeko tresnekiko irekiagoa izatea, desadostasunak konpontzeko baliabide bakegileen ezagutzaren eta irakaspenaren bitartez gizartearen baketzea bultzatuz.\nZibil-arloko Familiako Jurisdikzioan:\nProzesu judizialean parte hartzen duten norbanakoei: gatazkaren konponbidean engaiatu eta adostutako akordioen ardura ematen die, eta balizko etorkizuneko desadostasun egoeretan erabili ditzaketen elkar-ulermenerako tresnak erakusten dizkie. Era horretara, hitzarmenak ezartzerakoan sor daitezkeen gatazken prebentzio-neurriak ezartzen dira.\nKomunitateari/gizarteari: elkarrizketan, parte hartzean eta adostutako akordioetan oinarritzen diren gatazkak konpontzeko tresnekiko irekiagoa izatea; horrela, desadostasunak konpontzeko baliabide bakegileen ezagutzaren eta irakaspenaren bitartez gizartearen baketzea bultzatzen da.


Bilbotik asko duen 'Jenisjoplin' - Uriola.eus\nBilbotik asko duen 'Jenisjoplin'\nuriola.eus 2018-01-18 12:36 Kultura-aisialdia Bilbo\nNagore Vargasen istorioa kontatzen du Jenisjoplin eleberrian (Susa, 2017) Uxue Alberdi idazle eta bertsolariak. Pozik dago orain arte bere liburu “osoenak” izan duen harrerarekin. Idazterakoan jarritako maitasuna “bueltan” jasotzen ari dela dio.\nEgilearen hitzetan, “pertsonaiaren nobela” da Jenisjoplin. 80ko hamarkadan langile auzo batean jaiotzen den emakumearena hain zuzen ere. Nagore Vargas da bera, eta haurtzaroko baldintza makurrek identate irmoa eta konplexua eraitzera daramate Nagore. 80ko eta 90eko hamarkadan garaiko giro sozial eta politikoarekin kontaktu zuzenean sartzen denean, errebeldia une batean, hautsi egingo da, eta ordura arteko identitateak ez dio balioko. Estrategia berriekin aurrera egiten ikasiko du.\nLiburu guztian badago alderaketa bat protagonistaren egoera eta garapenaren eta Euskal Herriko azken hiru hamarkadetako gertaeren artean. Uxue Alberdiren esanetan, bi bideek “bat egiten dute”.\nOrriek aurrera egin ahala, herritik hirira jauzi egiten du protagonistak. Alberdik “ondoen” ezagutzen duen hirira, Bilbora. Idazleak gustuko du idazterakoan “espazioak menpean izatea”, ziurtasuna ematen diolako. Bilbon bizitakoa izaki, “Bilbotik asko du” eleberriak. “Liburu intentsoa, bizia, ekintzaz betea, aldi berean zikina da, ilunetik ere badaukana eta garai bateko Bilbok bat egiten du tonu horrekin”.\nJenisjoplin-ek izan duen erantzunarekin ezin du kexatu. Oso harrera ona izan du eta izaten ari da liburua. Oso pozik dago “jendeari gustatzen ari zaiolako”. Edozein lanetan %100na ematen saiatzen bada ere, kasu honetan %100na eman du “denbora luzean, egunero eta oso modu intentsoan; ordaina ere halakoxea izaten ari da”. Maitasun handia jarri du lanean eta maitasuna jasotzen ari da bueltan.\nBere lanik “osoena da” orain arte idatzi duen guztiaren aldean. Pertsonaia kopuru aldetik orain arteko handiena da nobela, gaitegi aldetik, espazio aldetik, sekula ez du hainbeste dialogatu eta hainbeste erregistro desberdin erabili. Asko gozatu du idazten, asko ikasi du, eta orain arteko bidean ikasitakoa aplikatzen saiatu da.\nEgunotan deskantsuan ari da Uxue. Izan ere, nobelaren amaierari, promozioa eta Bertsolari Txapelketa Nagusia batu zaizkio. Hortaz, hustualdiaren ostean, orain “betetzea” dagokio, “bizitzea, irakurtzea…”. Ez du proiektu zehatzik esku artean, baina letrekin harreman jarraitua izan du beti, nahiz fase desberdinak izan. Hurrengo proiektua ez da urruti ibiliko.


Urumea ibaia aisialdirako erabilera neurrigabea jasaten ari da eta horrek kalte izugarriak sortzen ditu naturgune babestu batean - Berriak - Hernani\nUrumea ibaia Europako naturgune babestuen sarean dago, biodibertsitateaten babesa helburu duen Europar Batasuneko Natura 2000 sarearen barruan, alegia. Gipuzkoan ere balio handiko ingurunea da, fauna eta florari dagokienez.\nHernaniko udalerrian Urumea ibaiaren 11 bat kilometro igarotzen dira. Udan, bereziki, aisialdirako gune bihurtu ohi da ingurune hori, baina aurtengo udan erabilera masiboa bihurtu da eta horrek razoak nabarmen larritu ditu babestutako gune honetan.\nHernaniko Udala, Ereñotzuko auzo-udala eta Foru Aldundia ingurune honen kudeaketan parte-hartzen duten hiru erakunde nagusiak dira eta gaur hiru erakunde horietako ordezkariek kezka azaldu dute erabilera masibo eta oker hori Urumean sortzen ari den kalteengatik. Urumeak duen balio naturala gogorarazi dute eta errespetuz eta arduraz jokatzea eskatu diete hurbiltzen direnei.\n“Udaro ohikoa izaten da jendea pilatzea Urumearen inguruan. Baina aurtengo udan, pandemiaren ondorioz edo, inoiz baino jende gehiago etortzen ari da eta, arazo larriak sortzen ari dira. Erabilera gehiegizkoa izaten ari da eta ingurunearekiko eta auzokideekiko errespetu falta izugarriak ikusten ari gara”, salatu du Xabier Lertxundi Hernaniko alkateak.\nErabilera masibo honek arazo ugari sortzen ditu: trafikoa, hondakinak, suak, txakurrak eta zarata dira horietako batzuk.\nHondakinei dagokionez, Hernaniko Udalak udan indartzen du hondakinak biltzeko zerbitzua eta ontziak jartzen ditu, “baina askok eta askok bide bazterretan non-nahi uzten dituzte poltsak, mantak, aulkiak... Eta, okerrena, ibaiaren ertzean bertan ere zikinkeria egoten da, asteburuetan bereziki”, erantsi du Lertxundik. Ontzietan utzitako hondakinak jasotzen dira egunero baina lekuz kanpo uzten direnak ez direla jasotzen errazak azaldu du alkateak.\n“Askotan, ibaiaren inguruan pilatzen dira eta euria egiten duenean, ibaiaren emariak eramaten du zabor guztia, horrek naturari dakarkion kaltearekin”, gehitu du Unai Erroitzenea Ereñotzuko auzo-alkateak. Horretaz gain, hondakinen kopurua nabarmen handitzen da Ereñotzun bertan, “asteburuetan auzo-udalaren paperontziak gainezka egin arte”, gehitu du.\nTrafikoa da aisialdi masibo honek sortzen duen beste arazo larri bat. Aparkaleku batzuk egokitu dira bide bazterrean, baina horiek betetzen direnean, errepide osoan aparkatzen dituzte kotxeak. “Edozein lekutan, eremu pribatuetan, bide-gurutzetan… batzuei ez die inporta baserrietako sarbideak oztopatzen ari diren, auzokideen segurtasuna arriskuan jartzen ari diren… Errepide estua da eta txirrindularien ohiko ibilbidea. Eta jokaera horiek egoera arriskutsuak sortzen dituzte”, ohartarazi du Erroitzeneak.\nZarata da aisialdi eredu honen beste albo kalteetako bat: batzuk bozgorailu handiekin etortzen dira -gauez ere bai- eta bertako bizilagunentzat, faunarentzat eta ganaduarentzat ez da bat ere atsegina”, salatu du Ereñotzuko auzo-alkateak.\nTxakurrak aske uztea debekatuta dagoela gogorarazi dute Foru Aldundiko ordezkariek, baina hala ere, etengabe ikusten dira txakurrak lotu gabe. “Errekan sartzen dira, harriak mugitzen dituzte, bertako ekosisteman kaltea eragiten dute”, argitu du Inma Lizaso Foru Aldundiko Mendiak eta Habitatak Kudeatzeko zerbitzuko teknikariak. Horrekin batera, bertako baserrietako ganaduarentzat ere eragozpenak sortzen dituzte txakur askeek.\nBestalde, sua egitea debekatuta egon arren, asteburuero mordoxka bat antzeman izan dituzte basozainek. “Sua egitea oso kaltegarria da. Suteak eragiteko arriskuaz gain, “ibaiaren harriak lekuz aldatzen direlako, zuhaitzetako adarrak kentzen direlako, eta paisaian ere kaltea egiten dutelako”, azaldu du Lizasok.\nHiru erakundeetako ordezkariek bat egin dute herritarrei errespetua eskatzeko deiarekin. “Isunak eta espediente batzuk ireki ditugu, sua pizteagatik eta hondakinak uzteagatik, batez ere, baina helburua ez da isun asko jartzea, gizartean kontzientziazioa landu nahi dugu, arduraz jokatzeko deia egin nahi dugu”. Amaitzear dagoen uda honetan gertatzen ari den egoera datorren urtean ez errepikatzeko elkarlana sustatuko dutela jakinarazi dute. “Udala, auzo-udala eta Foru Aldundia elkarlanean aritu gara uda honetan, eta hemendik aurrera elkarlana hori indartu nahi dugu, erabilera hauek kontrolatzeko eta murrizkteko”. Oraindik ez dago neurri zehatzik, baina arauak betetzen direla bermatzeko kontrolak zorroztea eta aforoa murriztea dira aurreratu dituzten neurrietako batzuk.


Vitoria-Gasteizko Udalaren web-orria - Guraso bakarreko familientzako hobariak\nGuraso bakarreko familiek hobariak izan ditzakete Zaborren tasan, baldin eta ezarritako baldintzak betetzen badituzte.\nGuraso bakarreko familia guraso batek eta bere seme-alabek osatutakoa da.\nGuraso bakarra dagoenean.\nLegezko banantzea dagoenean.\nMatrimonioa ez dagoenean (bizi baino ez baita egiten, ezkondu gabe; baliogabetasuna onartuta baitago edo alarguna baita).\nIzateko bikoteak arautzen dituen legearen arabera eratutako izatezko bikoterik ez dagoenean.\nEbazpen judiziala dagoenean.\nOhiko bizileku duten etxebizitzaren azalera eraikiaren arabera dagokion tarteko kuota ez, baizik eta tarte bat beheragokoa ordainduko dute.\nEra berean, %50 hobaria izando dute sortzapen egunean bertan (Urtarrilaren 1ean) erroldatuta dauden pertsonen arabera, ezarri den gaionardainean.\nBetebeharrak | Urratsez urrats | Dokumentazioa | Araudia | Izapidetzea\nUdalean eskatu beharko du idatziz guraso bakarreko familiako titularrak, eskatutako agiriekin batera.\nTitularra ezin da beste etxebizitza baten jabe izan Gasteizko udalerrian. Pertsona bat bigarren etxebizitza baten jabea dela jotzen da haren jabetzaren % 50en edo gehiagoren titularra denean.\nDena delako etxebizitzak guraso bakarreko familiaren ohiko egoitza izan behar du.\nHobari hori bateraezina da erreferentzia horren gainean aplikatzen den beste edozeinekin.\nSeme-alabek bete beharreko baldintzak: 22 urte baino gutxiago izatea, edo -adina gorabehera-, % 33ko edo gehiagoko ezintasuna izatea, edo lan egiteko ezindurik izatea. Adin muga 25 urteraino zabalduko da (hori barne), baldin eta goi mailako edo horren pareko lanbide hezkuntzako edo unibertsitateko ikasketak egiten ari badira.\nEmateko baldintzak urtero egiaztatuko dira.\nGoia azaldutako betekizunak betetzen dituztenek, ohiko bizileku duten etxebizitzaren azalera eraikiaren arabera dagokion tarteko kuota ez, baizik eta tarte bat beheragokoa ordainduko dute.\nIkus Zaborren tasaren ordenantza (6.3 ordenantza).\nUdalean eskatu beharko du, idatziz, guraso bakarreko familiako titularrak; lehen aldia bada, eskatutako agiriak ere eraman behar dira. Aurrerantzean, beharrezko datuak izatera, oficioz aplikatuko da.\nHobaria ekitaldi honetan aplikatu dadin, eskabidea eta beharreko dokumentazioa uztailaren 30era baino lehen aurkeztu behar da.\nHobariaren eskabide-orria .\nZehaztu guraso bakarreko familiaren tipologiatik zein kasutan dagoen, eta erantsi kasu horri dagokion dokumentazioaren fotokopia:\nGuraso bakarra dagoenean: familia-liburua.\nLegezko banaketaren ondorioz: banaketa-epaia.\nEzkontza baliogabe jo izan denean : epai judiziala.\nGurasoa alargun geratu denean: heriotza-ziurtagiria\nEbazpen judiziala dagoenean: ebazpen judiziala.\nEgin seme-alaba guztien zerrenda, bakoitzaren jaiotze data adieraziz. Seme-alabak 22 eta 25 urte bitartekoak badira (biak barne), egiten ari diren ikasketen egiaztagiria erantsi beharko da. % 33ko edo gehiagoko ezintasuna badute, edo lan egiteko ezindurik badaude, ezintasunaren edo ezgaitasunaren egiaztagiria erantsi beharko da.\nZaborrak bildu eta suntsitzegatik ordaindu beharreko tasa arautzen duen ordenantza (6.3 ordenantza).\nHobariak eta salbuespenak baliatzeko betebeharrak urtarrilaren 1ean bete behar dira.\nBehin hobaria emandakoan, ez da beharrezkoa hurrengo urteetan eskatzea. Udalak automatikoki aplikatuko du, hura emateko baldintzek bere horretan jarraitzen badute.